Bolehkah Pesakit Diabetes Berpuasa Di Bulan Ramadan?

Diabetes adalah satu keadaan kesihatan kronik yang serius. Sebaik sahaja seseorang disahkan menghidap diabetes, ia tidak boleh dirawat. Walau bagaimanapun, ia masih boleh dikawal dengan perubahan gaya hidup, pemakanan dan ubat-ubatan dari doktor.

Hampir 6 juta rakyat Malaysia menghidapi diabetes, iaitu sekitar 20 peratus dari jumlah rakyat Malaysia! Ini adalah angka yang membimbangkan. Gaya hidup dan pemakanan memainkan peranan yang besar di samping faktor genetik yang juga menjadi penyumbang. Walaupun Malaysia adalah syurga makanan, ternyata syurga di dunia tidak selalunya yang baik-baik sahaja. Tanpa kawalan, bermacam jenis penyakit akan datang termasuklah diabetes atau kencing manis.

Ramadan bakal tiba. Sama ada anda pesakit atau penjaga kepada pesakit diabetes, pastinya anda tertanya-tanya adakah saya atau mereka boleh berpuasa? Artikel ini akan cuba menjawab persoalan ini dengan ringkas. Untuk maklumat lanjut, sila rujuk doktor anda.

Apakah itu diabetes?

Secara ringkasnya, diabetes adalah keadaan di mana kadar glukosa darah di dalam badan terlalu tinggi. Ia disebabkan oleh kegagalan pankreas (sebuah organ di dalam abdomen) untuk menghasilkan insulin atau insulin yang ada tidak dapat digunakan oleh badan atas beberapa faktor seperti obesiti.

Insulin adalah sejenis hormon penting yang bertanggungjawab menurunkan kadar glukosa darah dan membolehkan glukosa masuk ke dalam sel-sel badan untuk digunakan bagi menghasilkan tenaga. Jika glukosa kekal di dalam darah, ia akan merosakkan banyak sel dan organ di dalam badan.

Terdapat dua jenis utama diabetes iaitu jenis 1 dan 2. Diabetes jenis 1 kebanyakannya berlaku dalam kalangan kanak-kanak. Pankreas gagal menghasilkan insulin. Jenis ini tidak terkait dengan berat badan dan pemakanan.

Bagi jenis 2 pula, selalunya berlaku dalam kalangan orang dewasa (namun ada juga kes yang berlaku dalam kalangan kanak-kanak). Ia disebabkan oleh berat badan berlebihan dan obesiti sehingga membawa kepada satu keadaan yang digelar rintangan insulin (insulin resistance) di mana badan tidak boleh menggunakan insulin yang ada untuk menurunkan kadar glukosa darah.

Menurut Islam, adakah pesakit diabetes wajib berpuasa?

Agama Islam adalah agama yang fleksibel. Walaupun puasa di bulan Ramadan adalah salah satu dari rukun Islam yang wajib diikuti oleh setiap muslim, terdapat beberapa pengecualian atau pelepasan.

Antara kumpulan yang diberikan keringanan untuk tidak berpuasa adalah:

Kanak-kanak.

Orang tua yang tidak mampu berpuasa.

Orang sakit yang tidak mampu berpuasa.

Orang yang bermusafir.

Bergantung kepada tahap dan kawalan diabetes, anda mungkin masih boleh berpuasa penuh di bulan Ramadan.

Apa yang berlaku pada badan semasa berpuasa?

Semasa berpuasa, di Malaysia sekitar 13 jam, badan kita akan menggunakan bekalan tenaga untuk mengekalkan kadar glukosa darah. Bagi kebanyakan orang, hal ini adalah normal dan tidak membahayakan.

Namun bagi pesakit diabetes, terutamanya jika mereka mengambil insulin atau ubat-ubatan lain seperti sulfonylurea, kadar glukosa darah boleh menurun di bawah tahap normal sehingga menyebabkan hipoglisemia. Semasa berbuka atau sahur pula, hidangan besar yang diambil boleh membawa kepada peningkatan kadar glukosa darah menyebabkan hiperglisemia.

Dua keadaan ini, hipoglisemia dan hiperglisemia, adalah sangat berbahaya bagi pesakit diabetes ditambah pula dengan risiko dehidrasi. Sebelum membuat keputusan untuk berpuasa, sila rujuk doktor anda terlebih dahulu.

Jadi, bolehkah saya berpuasa di bulan Ramadan?

Badan dan keadaan setiap orang adalah berbeza. Tiada satu jawapan yang sesuai untuk semua boleh diberikan. Setiap orang harus dievaluasi agar semua perkara dapat diambil kira.

Namun, berikut adalah beberapa keadaan yang tidak digalakkan berpuasa:

Diabetes jenis 1 dan 2 yang tidak terkawal
. Dibimbangi membawa kepada komplikasi dan dehidrasi.

Mengalami komplikasi yang serius
. Contohnya kerosakan buah pinggang, penyakit jantung koronari, kaki diabetik dan tekanan darah tinggi.

Kerap mengalami komplikasi diabetik ketoasidosis
. Lebih kerap berlaku dalam kalangan diabetes jenis 1.

Kerap mengalami hipoglisemia
.

Mengandung
. Pesakit diabetes gestasi (semasa mengandung) perlu berbincang dengan doktor sebelum membuat keputusan untuk berpuasa.

Mengalami jangkitan kuman
.

Warga emas yang tinggal bersendirian
.

Tip berpuasa bagi pesakit diabetes

Jika anda tidak termasuk dalam kumpulan yang tidak digalakkan berpuasa seperti di atas, anda mungkin boleh berpuasa. Namun, masih terdapat beberapa perkara yang perlu diambil perhatian bagi mengelakkan komplikasi yang tidak diingini.

Jangan lupa untuk bersahur
. Ia adalah sumber tenaga untuk anda berpuasa sepanjang hari. Banyakkan ambil makanan tinggi karbohidrat.

Jangan lewatkan waktu berbuka
.
Selain mengikut sunah nabi, ia membantu mengelakkan penurunan kadar glukosa darah. Memadai dimulakan dengan beberapa biji kurma dan air kosong. Kurangkan pengambilan makanan bergula
.

Digalakkan mengambil hidangan utama selepas maghrib
. Ambil makanan yang seimbang.

Minum malam selepas tarawih
. Diambil sebagai pengganti snek sebelum tidur.

Jangan lupa buah-buahan dan sayur-sayuran
. Ambil semasa berbuka dan sahur bagi mendapatkan bekalan serat dan vitamin.

Kurangkan makanan bergoreng dan berlemak
.

Kurangkan makanan tinggi garam
.

Minum air secukupnya
. Disarankan mengambil lapan gelas air sehari antara berbuka dan sahur.

Contoh menu bagi pesakit diabetes di bulan Ramadan

Waktu makan (waktu cadangan)

Contoh menu

Berbuka puasa (7.30 malam)

1 biji buah epal / 3 biji kurma

1 keping kuih tanpa gula

1 gelas susu

Selepas solat maghrib (8.00 malam)

1 ½ cawan nasi / mi / mihun

1 ketul ayam / ikan

1 cawan sayur berdaun hijau

1 biji buah limau

Air kosong

Selepas tarawih / minum malam (10.30 malam)

1 keping kuih tanpa gula / 3 keping biskut krim kraker / 1 keping roti

1 gelas susu

Sahur (5.00 pagi)

1 ½ cawan nasi / mi / mihun

1 ketul ayam / ikan

1 cawan sayur berdaun hijau

1 potong betik

Air kosong

Langkah berjaga-jaga

Bagi mengelakkan keadaan yang tidak diingini, anda perlu sentiasa berjaga-jaga dan mengambil langkah awal. Berikut adalah beberapa tip berguna:

Sentiasa membawa ubat-ubatan diabetes bersama anda.

Ukur kadar glukosa darah anda secara berkala. Ini tidak akan membatalkan puasa anda.

Ukur kadar glukosa jika anda berasa tidak sihat.

Jika kadar glukosa darah anda kurang daripada 4 mmol/L (hipoglisemia), segera batalkan puasa dengan mengambil minuman bergula diikuti dengan makanan karbohidrat kompleks seperti nasi atau roti.

Simptom-simptom hipoglisemia adalah lemah, menggigil, berpeluh, pening, lapar, penglihatan kabur, letih dan sakit kepala. Jika anda mengalaminya segera batalkan puasa anda.

Anda boleh mengalami hiperglisemia jika tidak mengambil ubat mengikut jadual dan dos yang betul atau jika anda terlalu aktif.

Jika anda berasa dehidrasi, batalkan puasa dan minum banyak air.

Jangan berhenti menggunakan insulin (jika anda sedang menggunakannya) tetapi anda mungkin perlu mengubah dosnya. Sila berbincang dengan doktor.

Diabetes mempunyai pelbagai risiko dan komplikasi, lebih-lebih lagi jika berpuasa di bulan Ramadan. Namun, masih ada ruang untuk anda melaksanakan ibadah setahun sekali ini. Syaratnya, anda perlu betul-betul memastikan bahawa anda cukup bersedia untuk berpuasa.

Jangan bersedih jika anda tidak dapat bersama-sama umat Islam berpuasa di bulan Ramadan. Islam meletakkan alternatif dengan memberi makan kepada fakir miskin mengikut bilangan hari anda tidak berpuasa. Niat dan kesungguhan anda untuk berpuasa itu pasti akan diberikan ganjaran yang setimpal.


Anak Cirit-birit? Ibu Ayah, Ayuh Lakukan 20 Cara Ini Elak Bayi Dehidrasi!

Apabila bayi cirit birit, ia keadaan yang membimbangkan kerana boleh menyebabkan si manja dehidrasi. Jom ketahui petua hilangkan cirit-birit bayi
melalui penyusuan
 dan pemakanan.

Untuk mendapatkan lebih banyak info tentang Keibubapaan, sila dapatkannya
di sini.

Keadaan bayi cirit birit

Cirit-birit adalah apabila keluar najis cair atau berair.

Bagi sesetengah anak, ia adalah masalah ringan dan akan hilang dalam masa beberapa hari. Namun ada juga yang berlanjutan.

Jika itu situasinya ia akan menyebabkan
si kecil kehilangan terlalu banyak cecair atau mengalami dehidrasi
 dan berasa lemah.

Dehidrasi kesan bayi cirit birit

Dehidrasi bermakna tubuh kehilangan terlalu banyak cecair – boleh terjadi kerana cirit-birit. Biasanya akan turut menyebabkan kehilangan 3% berat badan.

Ia merupakan komplikasi cirit-birit yang tidak boleh dipandang ringan.

Berikut antara tanda dehidrasi disebabkan bayi cirit birit:

Air kencing berkurangan – tidak kencing lebih daripada 8 jam – berlaku pada awal dehidrasi. Warna air kencing gelap juga petanda anak dehidrasi

Lidah dan bahagian dalam mulut kering. Bibir yang kering bukan petanda khusus

Mata kering dan air mata berkurangan atau tiada

Bahagian ubun-ubun bayi
 tenggelam

Ujian isi semula darah perlahan – lebih daripada 2 minit. Mula -mula tekan ibu jari dan biarkan ia pucat, kemudian lepaskan. Kira tempoh masa yang diperlukan untuk kuku menjadi merah jambu semula

Si kecil lebih meragam
 dan kelihatan sakit

Petua hilangkan cirit-birit bayi & anak kecil

Matlamat utama merawat bayi cirit birit adalah untuk mengelakkan dehidrasi kesan daripada kehilangan terlalu banyak air dan mineral daripada tubuh.

Apabila keadaan itu berlaku, cecair tubuh mesti diganti. Ia boleh dilakukan dengan kerap memberikan anak cecair.

Anda juga boleh memberikan anak larutan rehidrasi oral (ORS) – campuran air bersih, garam dan gula. Tetapi pastikan anda bertanya kepada doktor terlebih dahulu.

Jika masalah
cirit-birit yang dialami anak
 adalah jenis ringan, mereka boleh makan seperti biasa.

Jika menyusu badan:

Teruskan
proses penyusuan susu badan
, lakukan dengan lebih kerap

Jika cirit-birit teruk, berikan ORS antara sesi penyusuan

Apabila cirit-birit berkurangan, hentikan pemberian ORS dan teruskan penyusuan seperti biasa

 Petua hilangkan cirit-birit bayi & anak kecil minum susu formula

Berikan jumlah cecair yang sedikit tetapi kerap, antara 30-60 mL setiap 30 minit dapat memperbaiki gejala. Mulakan dengan 1 sudu teh (5 mL) setiap 5 minit dan ditingkatkan jumlahnya secara beransur-ansur selagi boleh diterima anak

Terus memberikan susu formula seperti biasa. Jika cirit-birit teruk, berikan ORS antara sesi penyusuan

Jika selepas susu diberikan dan cirit-birit tidak sembuh, hentikan. Dalam sesetengah kes, susu boleh memburukkan lagi simptom. Cuba susu berasaskan soya

Jangan memberikan anak jus epal, soda atau minuman manis lain kerana ia hanya akan memburukkan cirit-birit

Jika
bayi sihat
 selepas 24 jam, teruskan
jadual penyusuan
 seperti biasa

Sekiranya keadaan bayi menjadi lebih teruk, berikan cecair jernih sahaja

Tip atasi bayi cirit birit bagi yang telah mengambil makanan pejal

Perlu diingatkan bahawa cecair adalah lebih penting daripada
makanan pejal
 ketika ini, maka tidak perlu tergesa-gesa untuk memberikan anak makan

Jangan paksa anak makan sekiranya mereka
mengalami sakit perut
 atau kekejangan

Jangan memberikan anak makan dalam jumlah yang banyak walaupun mereka lapar, kerana ia akan memburukkan keadaan. Tingkatkan jumlah makanan secara perlahan-lahan mengikut kesesuaian

Jika susu yang diberikan menyebabkan cirit-birit tidak hilang, hentikan susu. Cuba untuk berikan anak ORS

Untuk masalah cirit-birit teruk, berikan ORS antara sesi penyusuan

Sekiranya si kecil sihat selepas 24 jam, cuba berikan
anak
makanan pejal
 seperti bijirin, buah atau sayuran seperti pisang,
lobak merah
 atau kentang dilenyekkan, roti bakar kering, sup dengan mi beras

Jangan berikan anak cirit-birit makanan tinggi lemak

Elakkan beri anak makanan tinggi gula seperti
jus buah
 dan soda

Untuk bayi 4 bulan ke atas yang keadaannya lebih baik, anda boleh berikan mereka bijirin, kentang, pisang atau
lobak merah
 dilenyekkan. Bayi setahun ke atas boleh diberikan kraker, roti putih, nasi atau makanan berkanji lain

Anda boleh teruskan diet normal anak dari masa ke masa jika keadaannya lebih baik

Jika keadaan anak semakin teruk selepas makan, kembali berikan cecair jernih

Elakkan daripada memberikan bayi atau si kecil minum minuman sukan atau tenaga.

Ini kerana ia mengandungi terlalu banyak gula dan tidak cukup elektrolit untuk memulihkan masalah dehidrasi yang dialami si kecil. Bahkan ia tidak sama dengan ORS.

Baca juga:

Kesimpulannya

Masalah bayi cirit birit adalah perkara biasa untuk terjadi. Dalam kebanyakan kes ia akan hilang dengan sendiri serta tidak memerlukan rawatan.

Anda boleh memastikan
bayi selesa
 dan kekal terhidrat di rumah sehingga serangan cirit-birit hilang. Dalam kes yang jarang berlaku, cirit-birit mungkin akan berlanjutan lebih lama daripada biasa.

Sekiranya cirit-birit tidak hilang mahupun semakin teruk selepas tempoh 24 jam atau selepas mencuba petua hilangkan cirit-birit bayi, bawa anak untuk mendapatkan pemeriksaan doktor.


AWAS! Ini 9 Makanan Yang Tidak Boleh Dimakan Mentah, Pastikan Ia Dimasak Dengan Betul!

Bukan semua makanan, termasuk buah-buahan dan sayur-sayuran boleh dimakan secara mentah. Terdapat makanan yang anda tidak boleh makan secara mentah kerana mengandungi racun sebelum dimasak. Tetapi bukan semua makanan bertoksik yang tidak dimasak boleh menyebabkan kematian kepada individu dewasa yang sihat. Namun, ia mungkin menjejaskan tahap kesihatan seperti sakit perut yang mungkin berlaku pada tahap yang ringan sehingga sederhana. Berikut adalah beberapa senarai makanan tidak boleh dimakan mentah.

9 jenis makanan tidak boleh dimakan mentah

 Kacang merah

Kacang mentah mengandungi protein yang dikenali sebagai lektin yang akan dipecahkan apabila dimasak. Bukan semua lektin adalah toksik, sesetengahnya membawa manfaat. Lektin yang terdapat pada kacang merah – dipanggil
phytohemagglutinin
– mendatangkan bahaya pada dos yang tinggi. Sejumlah kacang mentah ini boleh menyebabkan masalah gastrousus seperti loya dan muntah.

 Kentang

Kentang mentah adalah beracun kerana sebatian yang dipanggil
solanine
, yang berisiko menyebabkan kematian. Malahan kentang yang masih ada warna hijau – walaupun hanya tompokan kecil pada kulitnya – atau kentang yang mula mengeluarkan anak, mengandungi kandungan
solanine
yang tinggi. Simptom keracunan akibat kentang adalah seperti sakit perut, sakit kepala dan lumpuh.

 Keladi

Merupakan ‘sepupu’ kepada kentang. Mengandungi lebih banyak serat berbanding kentang dan adalah sumber yang baik untuk kalium,
vitamin C
, kalsium, vitamin E, vitamin B dan mineral surih. Daun keladi juga sumber serat yang baik – rasa seperti bayam cuma tekstur lebih keras. Ia merupakan makanan hebat yang kaya dengan nutrien tetapi pastikan anda masak dengan sempurna terlebih dahulu sebelum memakannya. Keladi mentah mengandungi kalsium oksalat – yang akan membuat mulut menjadi kebas dan jika diambil dalam jumlah yang banyak, anda akan merasa seperti tercekik. Toksin ini juga menyumbang kepada masalah batu karang, kerengsaan kulit – jadi kendalikan keladi mentah dengan sarung tangan.

 Cendawan

Mengandungi pelbagai manfaat termasuk bersifat antioksidan, vitamin B dan kalium. Namun, dipercayai, untuk mengeluarkan semua manfaat yang terkandung dalam cendawan, ia perlu dimasak terlebih dahulu. Cendawan mentah amat sukar untuk dicerna dan mengandungi kandungan toksin yang tinggi. Malah, jika anda memakan cendawan mentah, ia berkemungkinan akan menyebabkan gangguan pada gastrousus anda.

Ayam

Pernahkah anda terfikir untuk memakan ayam mentah? Jika pernah, lupakan sahaja keinginan anda itu. Ini kerana ayam, merupakan antara makanan tidak boleh dimakan mentah kerana dianggap sebagai antara makanan utama penyebab keracunan makanan. Makan ayam mentah, meningkatkan risiko anda untuk dijangkiti bakteria
salmonella
dan
campylobacter
. Antara simptom yang akan dialami jika memakan ayam mentah adalah loya, muntah, kekejangan perut, dan cirit-birit.

 Daging kisar

Sama seperti ayam, adakah sesiapa yang makan daging kisar secara mentah? Daging kisar mentah amat berbahaya untuk dimakan terutama kerana ia terdedah kepada jangkitan E.coli. Bakteria E.coli boleh hidup di dalam suhu sejuk beku di dalam peti sejuk dan suhu rendah sekitar 44°.

 Tepung

Pasti anda di antara anda mempunyai tabiat gemar memakan, doh biskut atau bancuhan kek yang belum dimasak bukan? Jika ya, sebaiknya anda hentikan tabiat anda itu. Bancuhan dan doh yang bukan sahaja mengandung telur mentah itu, malah tepung yang tidak dimasak itu mungkin boleh menyebabkan anda sakit perut. Ini kerana perjalanan tepung itu dari proses penghasilan sehingga ke rak jualan, mungkin bersentuhan dengan patogen seperti E.coli yang hanya dapat disingkirkan apabila dimasak, sama seperti daging kisar dan salad romaine.

 Taugeh

Taugeh merupakan tumbuhan yang menjadi antara makanan tidak boleh dimakan mentah. Ini kerana proses tumbesarannya berlaku dalam keadaan yang lembap yang berisiko untuk terdedah kepada bakteria seperti
salmonella
dan
E.coli.
 Bakteria ini tidak akan boleh disingkirkan dengan hanya membasuh tetapi ia perlu dimasak dengan sempurna untuk mengelakkan sebarang risiko jangkitan.

 Telur

Telur merupakan sumber protein yang hebat. Tetapi pengambilan secara mentah tidak akan membawa manfaat sepenuhnya kerana protein yang terkandung dalam telur hanya akan dapat diserap sepenuhnya apabila dimasak. Selain itu, telur mentah juga berisiko membawa racun
salmonella
.

Anda mungkin berminat untuk membaca:

Bahaya Salad Romaine Dicemari E.coli

Rasa Tercekik Sesuatu? Adakah Petanda Penyakit Berbahaya?

Diet Telur, Adakah Ia Langkah Efektif?


Tak Sangka, Rupanya Ini Cara Bayi Dalam Kandungan Bernafas! Ingatkan Sama Macam Kita

Pernah terfikir bagaimanakan bayi bernafas dalam kandungan? Tahukah anda bahawa bayi yang berada di dalam kandungan tidak bernafas melalui mulut dan hidung mereka. Kelahiran adalah saat di mana bayi bernafas buat kali pertama.

Di dalam rahim ibu, bayi anda membesar dalam persekitaran yang dipenuhi air ketuban
. Tidak seperti paru-paru anda yang mengembang dan mengecut melalui pernafasan, paru-paru bayi yang belum lahir adalah masih belum matang, tidak kembang dan hanya dipenuhi air ketuban.

Oleh itu, janin yang sedang membesar mendapat semua manfaat pernafasan, termasuklah oksigen, dengan bantuan dari si ibu.

Bagaimanakah manusia bernafas?

Paru-paru dan sistem peredaran darah membawa oksigen dan nutrisi kepada tubuh
 dan menyingkirkan bahan buangan dari tubuh.

Pernafasan normal, menarik nafas dan melepaskannya, menggunakan paru-paru untuk menghantar udara beroksigen kepada salur darah seterusnya mengangkutnya pula ke dalam darah.

Sistem yang sama akan menyingkirkan karbon dioksida dari dalam darah
dan memindahkan nutrien ke dalam darah.

Sistem peredaran darah bayi anda masih sedang terbentuk semasa di dalam rahim.
Jadi, tali pusat dan uri merupakan pengantara untuk anda dan bayi anda dengan menjalankan fungsi yang lazimnya dilakukan oleh paru-paru.

Bayi bernafas dalam kandungan dengan cara menumpang ibunya

Bayi yang belum lahir membuat pertukaran oksigen dan karbon dioksida dengan ibunya melalui uri dan tali pusat. Darah ibu beredar melalui uri dan membawa nutrien untuk bayi.

Uri bersambung kepada dinding rahim dan tali pusat pula bersambung kepada bayi. Si ibu secara tidak langsung bernafas untuk bayinya.

Artikel berkaitan:

Wanita Ada 2 Rahim? Masih Boleh Hamil TAPI Ini Risiko Perlu Tahu

Rahim Terbalik Tipiskan Peluang Untuk Hamil? Ini Yang Perlu Anda Fahami…

Si ibu menyedut udara beroksigen yang berpindah dari sistem peredaran darah kepada bayi melalui uri dan tali pusat.

Karbon dioksida pula akan bergerak daripada bayi melalui tali pusat dan uri kepada si ibu yang kemudiannya, akan melepaskan nafas dan menyingkirkan bahan buangan tersebut dari badan.

Latihan pernafasan dan surfaktan

Walaupun bayi yang belum lahir tidak bernafas, bayi bernafas dalam kandungan mendapat latihan pernafasan semasa di dalam rahim.

Pada usia lebih kurang sembilan minggu di dalam kandungan, janin akan mula melakukan pergerakan yang menyerupai bernafas.

Janin akan mendapat lebih latihan apabila kadangkala mereka akan menyedut dan melepaskan air ketuban sewaktu di penghujung kehamilan.

Artikel berkaitan:

Dari Trimester 1 Hingga 3, Ini Perkembangan Janin & Ibu Hamil Yang WAJIB Diketahui

AWAS, Ibu Hamil Jangan Ambil 15 Makanan Ini Untuk Elak Jejaskan Perkembangan Janin!

Latihan ini akan membantu janin bersedia untuk bernafas dengan cepat dan berkesan sejurus selepas dilahirkan. Badan ibu menghasilkan surfaktan di dalam air ketuban yang kuantitinya meningkat seiring dengan usia kandungan.

Bayi yang belum lahir ini memerlukan lapisan surfaktan di bahagian dalam paru-paru untuk memastikan kantung udara terbuka dan mengelakkan paru-paru dari mengecut. Inilah mekanisme sebenar bagaimana bayi bernafas dalam kandungan.

Pernafasan yang pertama

Seorang bayi mengambil nafasnya yang pertama apabila dia menangis buat pertama kalinya sejurus selepas dilahirkan.

Ada sesetengah bayi menangis dengan sendiri, manakala sesetengah yang lainnya memerlukan sedikit bantuan daripada doktor dan jururawat bidan.

Bayi yang baru lahir akan tercungap-cungap kerana mereka mengalami perubahan persekitaran yang drastik sejurus dilahirkan ke dunia.

Tali pusat akan dipotong dan bayi akan mula menggunakan paru-paru mereka.

Apabila bayi bernafas sendiri, akan lebih banyak darah yang mengalir ke paru-paru dan salur darah mereka supaya oksigen dapat mengalir ke seluruh badan dan karbon dioksida pula dinyahkan.


Hati-Hati Ladies! Ini 6 Punca Haid Keluar Sedikit Masa Datang Bulan

Sudah menjadi lumrah bagi mereka yang bergelar
 wanita didatangi haid setiap bulan.
 Malahan pengalaman setiap kali ‘datang bulan’ boleh jadi berbeza-beza, antaranya ada wanita yang mengalami darah haid sedikit.

Tahukah anda keadaan ini mempunyai nama dalam sains perubatan, iaitu hipomenorea. Macam mana boleh terjadinya hipomenorea ini?

Baca lebih lanjut tentang Kesihatan Wanita
di sini.

Apa itu hipomenorea?

Hipomenorea atau turut dikenali sebagai darah haid sedikit yang berlaku pada sebilangan perempuan boleh dialami selepas baligh dan sebelum mula menopaus.

Ini kerana
proses ovulasi
 menjadi tidak teratur pada masa ini, dan lapisan endometrial gagal berkembang secara normal.

Ovulasi kerana tahap
hormon tiroid
 yang rendah, tahap prolaktin tinggi, tahap insulin tinggi, tahap androgen tinggi dan masalah dengan hormon lain juga boleh menyebabkan haid yang sedikit.

Bagi individu yang mempunyai masalah ini, haid mereka sering berlangsung kurang daripada dua hari, atau kurang daripada 80ml.

Masalah haid sedikit ini juga boleh berlaku akibat
penggunaan kontraseptif
 hormon seperti kontraseptif oral mahupun IUD.

Sebab-sebab lain termasuk:

Lemak badan rendah

Kehamilan

Sindrom
Asherman

Stres

Ketidakseimbangan hormon

Kegagalan ovari pramatang

Keadaan ini boleh berlaku pada tahap mana pun dalam kehidupan seseorang wanita, tetapi ia lebih kerap berlaku
sebelum menopaus
 atau selepas akil baligh.

Hipomenorea dapat didiagnosis melalui ultra-sonogram, ujian darah, dan ujian perubatan lain untuk memeriksa ketebalan dan penyebab aliran haid sedikit.

Penyebab-penyebab terjadinya haid sedikit

1. Efek sampingan pemakaian kontrasepsi

Selain faktor umur, ternyata
penggunaan kontraseptif
 juga mampu menyebabkan hipomenorea.

Pil-pil kontrasepsi, IUD, atau implan mengandungi estrogen yang cukup rendah, sehingga mengurangkan
pertumbuhan endometrium
.

Hal tersebut menyebabkan endometrium saat menstruasi menjadi lebih sedikit.

2.
Polycystic ovary syndrome
 (PCOS)

Sindrom ovarium polikistik adalah kelainan hormon wanita yang menghasilkan banyak sista-sista kecil di ovari.

Selain dapat menghasilkan hormon lelaki, dikenali sebagai androgen, penyakit ini juga mempengaruhi kitaran haid dan pendarahan anda- ini yang mengakibatkan hipomenorea.

Oleh itu, jika anda
mengalami gejala PCOS
 dan darah haid sikit, segera berjumpa dengan doktor untuk mendapatkan rawatan selanjutnya.

3. Tekanan psikologi/ stres

Jika anda mengalami stres yang berpanjangan, hal tersebut akan memberikan kesan terhadap menstruasi anda.

Otak anda mampu mengubah hormon kitaran haid yang boleh menjadikan anda sama ada tidak mengalami haid atau hanya sedikit darah yang keluar.

4. Hormon anda tidak seimbang

Kitaran haid anda diatur sebahagian besarnya oleh dua hormon iaitu estrogen dan progesteron.

Hormon ini akan menurun dan meningkat sepanjang kitaran anda dan sekiranya anda mengalami ketidakseimbangan hormon, logiklah jika kitaran haid anda akan berubah.

Mempunyai hormon testosteron yang terlalu banyak juga boleh menyebabkan darah haid sikit.

Untuk mengetahui lebih lanjut mengenai tahap hormon anda, anda harus meminta doktor untuk melakukan ujian ke atas anda.

5. Anda menghidap hipertiroidisme

Tiroid anda berfungsi dalam mengawal bagaimana sel anda memetabolismekan tenaga, yang mempengaruhi tubuh anda dalam banyak cara.

Sekiranya anda mempunyai hipertiroidisme, itu bermakna kelenjar tiroid anda menghasilkan
hormon tiroid
 yang berlebihan.

Hal ini akan dapat menyebabkan anda berasa gugup dan cemas, mengalami masalah tidur, atau penurunan berat badan.

Ia juga boleh menyebabkan haid anda lebih sedikit atau kurang daripada biasa.

Punca haid sedikit #6. Anda menuju menopause

Sekiranya anda berada dalam lingkungan umur di mana anda mungkin akan mengalami menopaus dan anda sedari bahawa haid semakin sikit, itu mungkin merupakan tanda yang anda sedang mengalami perimenopause.

Haid anda tidak akan berhenti secara tiba-tiba, ia bakal menjadi perlahan mungkin selama beberapa bulan.

Oleh itu, dalam tempoh berkenaan, darah haid sikit dan ini adalah perkara biasa.

Diet dan gaya hidup untuk wanita haid sedikit

Diet dan gaya hidup seseorang individu memainkan peranan yang sangat penting dalam faktor kualiti kesihatan.

Bagi para wanita yang mempunyai haid sikit, terdapat senaman dan diet tertentu yang dapat diamalkan.

Bagi diet pemakanan:

Perbanyakkan pengambilan daging merah

Sayur-sayuran berdaun hijau

Kurma

Kekacang

Makanan laut

Ikan

Minyak ikan

Minyak flaxseed

Biji chia

Kacang soya

Buah beri

Bagi aktiviti senaman:

Aktiviti yang ringan amat disyorkan seperti
brisk walking,
berkebun, yoga dan sebagainya.

Rumusan

Selalunya, haid sikit tidak akan memberikan kesan yang serius terhadap kesihatan dan kebanyakan penyebab ini mudah diselesaikan.

Walau bagaimanapun, penting untuk anda mengetahui punca terjadinya masalah ini, supaya anda dapat mengambil tindakan yang sewajarnya sama ada dengan melakukan rawatan mahupun ubat-ubatan.


Betul Ke Makan Bersulam Air Punca Perut Buncit? Jom Bongkar 3 Hal Yang Dikaitkan Dengannya

Pernah atau tidak anda ditegur sebab makan sambil minum air, kononnya akan menyebabkan perut buncit? Tapi benarkah tabiat itu punca kepada masalah sistem pencernaan?

Berikut 3 mitos yang sering menjadi kepercayaan ramai.

Makan sambil minum punca perut buncit?

Terdapat dakwaan kononnya tabiat makan bersulam air ini boleh mendatangkan masalah pada sistem pencernaan.

Ada juga mengatakan makan sambil minum boleh menyebabkan toksin terkumpul dan akhirnya mewujudkan pelbagai
masalah kesihatan.

Pastinya anda mungkin tertanya-tanya adakah benar segelas air yang diminum sambil makan itu boleh memberikan kesan negatif – atau ia sekadar mitos yang menjadi kepercayaan kebanyakan individu, kan?

Memahami sistem pencernaan

Pertama sekali, untuk mengetahui mengapa tabiat makan sambil minum dianggap boleh menjejaskan fungsi sistem pencernaan, anda perlu memahami bagaimana
proses pencernaan
 yang normal.

Umumnya, proses tersebut bermula sebaik sahaja anda mula mengunyah makanan di dalam mulut.

Apabila kunyahan dimulakan, ia petanda
kelenjar air liur
 anda mula menghasilkan air liur yang mengandungi enzim untuk membantu memecahkan makanan.

Sebaik sahaja makanan yang dikunyah itu tiba ke bahagian perut, ia akan bercampur dengan jus gastrik berasid. Jus ini berfungsi untuk memecahkan dan menghasilkan cecair pekat yang dikenali sebagai
chyme.

Saluran usus

Pada saluran usus
 kecil,
chyme
akan bercampur dengan enzim pencernaan daripada pankreas dan asid hempedu yang dihasilkan hati.

Ia akan memecahkan
chyme
 dan menyediakan nutrien untuk diserap ke dalam
aliran darah tubuh
 anda.

Sebahagian besar nutrien diserap ketika
chyme
 bergerak melalui usus kecil anda. Hanya sebahagian kecil nutrien yang tertinggal untuk diserap apabila tiba ke saluran usus besar.

Apabila nutrien memasuki saluran darah, ia akan bergerak ke pelbagai organ dan bahagian tubuh anda.

Proses sistem pencernaan akan berakhir apabila bahan-bahan yang tersisa disingkirkan daripada badan.

Bergantung kepada jenis makanan yang anda makan,
proses pencernaan
 boleh memakan masa antara 24 hingga 72 jam. Lama, kan?

Tabiat makan sambil minum punca masalah sistem pencernaan?

Pengambilan air yang secukupnya
 pada setiap hari menawarkan pelbagai manfaat dan kebaikan kepada tahap kesihatan.

Walau bagaimanapun, ada sesetengah individu yang mempercayai bahawa tabiat makan sambil minum adalah idea yang tidak baik.

Berikut adalah 3 kepercayaan biasa yang menjadi hujah untuk menyokong dakwaan bahawa air atau cecair yang diminum sambil makan boleh mendatangkan risiko bahaya kepada sistem pencernaan.

Hujah 1: Minuman beralkohol dan berasid jejaskan fungsi air liur

Bagi sesetengah individu, mereka berpendapat bahawa
mengambil minuman beralkohol
 atau berasid dengan makanan akan mengeringkan air liur.

Keadaan tersebut sekali gus akan menyebabkan tubuh sukar untuk mencerna makanan.

Sememangnya alkohol mengurangkan penghasilan air liur sebanyak 10 hingga 15% per unit alkohol. Tetapi ia tidak melibatkan minuman dengan kadar kepekatan alkohol rendah seperti bir atau wain.

Manakala, minuman berasid pula akan meningkatkan rembesan air liur.

Pada akhirnya, tiada bukti saintifik untuk mengesahkan minuman beralkohol atau berasid yang diambil secara sederhana boleh memberikan kesan negatif kepada pencernaan ataupun penyerapan nutrien.

Hujah 2: Air, asid perut dan enzim pencernaan

Banyak dakwaan menyatakan makan sambil minum air akan mencairkan
asid perut
 dan enzim pencernaan. Ini akan menjadikan tubuh lebih sukar mencerna makanan.

Pun begitu, dakwaan yang menunjukkan sistem pencernaan tidak dapat menyesuaikan rembesannya dengan konsistensi makanan adalah salah.

Hujah 3: Cecair dan kelajuan proses pencernaan

Kepercayaan ketiga yang sering digunakan sebagai hujah adalah cecair yang diambil semasa makan akan meningkatkan kelajuan makanan pejal disingkirkan daripada perut.

Ini dianggap dapat mengurangkan waktu hubungan makanan dengan
asid perut
 dan enzim pencernaan, sehingga menjejaskan pencernaan.

Malangnya, tiada kajian saintifik yang menyokong dakwaan ini.

Bahkan, dalam kajian pemerhatian yang menganalisis proses pengosongan perut menunjukkan, walaupun cecair melalui sistem pencernaan lebih cepat daripada pepejal, namun ia tidak mempengaruhi tahap kelajuan pencernaan makanan pejal.

Kesimpulannya – makan sambil minum sama ada air, minuman beralkohol atau berasid tidak akan menjejaskan proses pencernaan makanan dalam tubuh anda.

Tabiat makan sambil minum kurangkan pengambilan makanan

Hakikatnya, makan bersulam air boleh memberikan anda ‘masa berehat’ di antara setiap kunyahan makanan.

 Ia secara tidak langsung membuat anda mempertimbangkan sama ada diri
sudah berasa kenyang
 atau masih lapar.

Ini pastinya dapat mengelakkan tabiat makan berlebihan dan membantu
menurunkan berat badan
.

Bantu bakar kalori

Malahan, melalui hasil kajian 12 minggu yang dilakukan, peserta yang minum 500 ml air sebelum makan kehilangan 2 kg lebih banyak berbanding mereka yang tidak.

Penyelidikan juga menunjukkan bahawa minum air boleh
mempercepatkan metabolisme tubuh
sekitar 24 kalori untuk setiap 500 ml air yang diambil.

Perlu diingatkan bahawa kebanyakan cecair yang diambil adalah air kosong dan bukannya air yang mengandungi kalori tambahan.

Berdasarkan satu tinjauan, jumlah pengambilan kalori adalah 8 hingga 15% lebih tinggi apabila seseorang individu itu
makan sambil minum air bergula, susu, atau jus
.

Oleh itu,
jadikan tabiat minum air kosong sebagai satu pilihan yang sihat dan bukannya air manis, okay?


Siapa Kata Honeymoon Kena Sekali Saja? Kali Kedua Pun Boleh, Ini 5 Manfaatnya!

Kehidupan rumah tangga yang telah berlangsung bertahun lamanya
 mungkin sudah tidak semanis waktu dahulu. Lebih-lebih lagi jika sudah mempunyai anak, pasti sukar nak bermanja bersama pasangan bukan?

Disebabkan itu, suami isteri sebenarnya perlu pergi bulan madu kedua untuk kembali menghangatkan perhubungan anda dan pasangan!

Siapa kata bulan madu perlu sekali sahaja?

Bulan madu atau
honeymoon
adalah aktiviti bercuti atau melancong ke destinasi romantik yang dilakukan oleh pasangan suami isteri, selalunya dilakukan pada awal usia perkahwinan.

Tidak, jangan risau kerana ia bukanlah satu aktiviti kebaratan seperti menyambut Hari Kekasih. Untuk pengetahuan anda, ia adalah normal dan perlu dilakukan oleh setiap suami isteri.

Namun, kebanyakan kita beranggapan bahawa bulan madu hanya perlu dilakukan sekali sahaja seumur hidup. Ia adalah sama sekali tidak tepat!

Siapa kata bulan madu perlu sekali sahaja? Tiada salahnya untuk pergi kali kedua, ketiga, keempat dan seterusnya. Malahan, lebih baik begitu dari membiarkan perhubungan menjadi hambar.

Kesibukan hidup bukan penghalangnya!

Ramai pasangan suami isteri tidak pergi
honeymoon
kali kedua
ekoran faktor kesibukan
. Mereka banyak memberi alasan bahawa sibuk bekerja dan menjaga anak menyebabkan tertangguhnya aktiviti yang sebenarnya perlu dilakukan ini.

Caranya, mudah sahaja. Rancang dengan pasangan tarikh yang sesuai dan mintalah cuti kepada bos di tempat kerja anda awal-awal lagi.

Dengan ini, dapatlah kalian berdua harga tiket penerbangan atau penginapan yang lebih murah kerana telah merancang dan menempah lebih awal!

Bab penjagaan anak pula, tiada apa yang perlu diserabutkan. Anda mungkin boleh meminta ahli keluarga terdekat atau kenalan yang dipercayai untuk menjaga mereka seketika.

Jika si kecil anda memang tidak boleh langsung duduk bersama orang lain, bawa sahaja mereka bersama.
Siapa kata
honeymoon
tidak boleh bawa anak sekali?

Bila waktu sesuai untuk pergi bulan madu kedua?

Seperti yang telah diperkatakan tadi, waktu sesuai untuk pergi bulan madu kedua adalah tertakhluk kepada pasangan suami isteri itu sendiri.

Kalian perlu cari tarikh di mana kedua-dua anda boleh dapat hari cuti daripada majikan. Dalam pada itu, cari juga pengasuh yang boleh diupah untuk menjaga anak anda ketika keluar kelak.

Pun begitu, ini tidak bermakna anda berdua tidak boleh melakukannya secara spontan. Untuk pengetahuan anda, itulah yang sewajarnya bagi
menjamin perhubungan sejahtera
.

Menurut Profesor Barbara Fredrickson yang merupakan Penulis
 Love 2.0
, hal yang mampu menguatkan hubungan pasangan suami isteri bukanlah cinta semata-mata, tetapi waktu bersama yang singkat namun bermakna.

Ini dipersetujui juga oleh W. Bradford Wilcox dan Jeffrey Dew yang merupakan Penulis
The Date Night Opportunity
.

Menurut mereka, pasangan yang banyak menghabiskan waktu berdua walau sekali seminggu, lebih cenderung untuk bahagia dalam kehidupan.

Jadi, sila duduk bersama dan berbincang dengan pasangan untuk menjayakan bulan madu kedua ini. Jangan jadikan kesibukan kerja sebagai alasan lagi ya?

Manfaat bulan madu kedua yang suami isteri perlu tahu

Jadi, kenapa pasangan suami isteri perlu pergi bulan madu kedua? Jawapannya adalah kerana ia akan mendatangkan banyak manfaat terhadap kehidupan masing-masing, termasuklah:

#1. Mencipta kenangan baharu

Tiada apa yang lebih indah dan syahdu buat pasangan
selain daripada kenangan
. Persoalannya, kenapa perlu mengimbau kenangan lama jika boleh mencipta kenangan baharu?

Jadi, kenangan
honeymoon
kali pertama dahulu sebenarnya boleh diulang kembali dengan pergi bulan madu kedua. Tidak perlu tempat atau lokasi yang sama, namun pastikan anda pergi dengan pasangan yang sama okay!

Gunakanlah saat berdua anda ini sebaik mungkin. Sebagai cadangan, anda dan pasangan boleh melakukan aktiviti yang belum pernah dicuba semasa
honeymoon
kali pertama dahulu. Apa salahnya pergi
scuba diving
semasa bulan madu bukan?

#2. Lebih banyak masa untuk berkomunikasi

Kesibukan seharian dalam bekerja dan menjaga anak pasti akan membuat
anda dan pasangan kurang masa untuk berkomunikasi
, yang merupakan perkara terpenting bagi memastikan hubungan suami isteri yang sejahtera.

Oleh itu, pergi bulan madu kedua sudah pasti akan membuat anda berdua mendapat lebih banyak masa untuk berkomunikasi. Ketika ini, duduk dan berkomunikasilah mengenai segala masalah yang dialami dalam kehidupan anda berdua.

#3. Dapat mendalami dan memahami pasangan

Setelah bertahun lamanya mendirikan rumah tangga,
sudah pasti kalian berdua akan banyak berubah
. Anda dan pasangan mungkin bukan lagi orang yang sama seperti saat bercinta sebelum berkahwin dahulu kala.

Jadi, manfaatkan bulan madu kedua ini untuk mengenali sisi baharu pasangan anda. Ketahuilah bahawa perubahan ini mungkin bukan suatu perkara yang buruk. Dengan ini, dapatlah anda mendalami dan memahami pasangan dengan lebih mendalam lagi.

#4. Merehatkan fikiran

Apa kata anda berdua jadikan bulan madu kedua ini sebagai salah satu daripada rutin
sweet and short escape
? Inilah peluang untuk kalian merehatkan fikiran dan lari sebentar dari realiti kehidupan yang memang membebankan ini!

Ketika
honeymoon
nanti, tetapkan peraturan kepada pasangan untuk
 tidak langsung memegang telefon pintar
. Lupakan segala hal-hal dunia. Jadikan hari itu sebagai hari anda berdua sahaja. Kenapa tidak?

Konklusi

Kesimpulannya, tiada sebarang halangan untuk anda berdua berbulan madu untuk kali kedua, ketiga, keempat atau seterusnya. Bahkan juga, ia adalah perlu dilakukan untuk menghangatkan lagi
hubungan anda dan pasangan yang sekian lama suram seiring dengan masa
!

Hello Health Group
 tidak menyediakan nasihat perubatan, diagnosis, atau rawatan.

Baca juga:

Rahsia Kebahagiaan Perkahwinan

Cara Menangani Perselisihan Faham Ketika Melancong

Adakah Melancong Memberi Kesan Ke Atas Kesihatan Emosi Anda?


Apa Itu Kanser Serviks: Tanda, Punca & Rawatan Yang Wanita Perlu Ambil Peduli

Untuk mendapatkan lebih banyak info tentang Kanser Serviks, sila dapatkannya
di sini.

Semua wanita berisiko untuk menghidap kanser serviks, lebih-lebih lagi wanita yang berumur lebih daripada 30 tahun. Kanser servik adalah se
jenis
kanser yang bermula pada bahagian serviks wanita.

Kanser serviks jarang menunjukkan sebarang
simptom awal.
Namun, ia boleh dikesan melalui
ujian saringan dan pemeriksaan yang kerap.

Seperti kanser jenis
 lain
, kanser serviks berlaku apabila sel yang bersifat malignan (kanser) terbentuk pada tisu di sekitar kawasan rahim.

Di Malaysia, kanser serviks turut dikenali dengan nama kanser pangkal rahim.
Wanita yang sudah berkahwin ataupun mempunyai kehidupan seks yang aktif berisiko untuk menghidap penyakit ini.

Hampir semua kes kanser ini (99%) adalah berkaitan dengan
jangkitan human papillomavirus
(HPV)
.
 Virus ini merebak dari satu individu ke individu yang lain melalui hubungan seksual.

Di Malaysia, kanser serviks merupakan kanser ketiga yang sering berlaku. Dianggarkan sebanyak 1682 wanita didiagnos dengan penyakit ini dan 944 wanita daripada jumlah tersebut meninggal dunia.

Institut Kanser Negara menggalakkan wanita yang berusia 20 tahun ke atas yang kerap melakukan seks untuk menjalankan ujian saringan sekurang-kurangnya setahun sekali untuk tujuan
 pencegahan.

Selain itu, anak gadis yang masih remaja pula disarankan untuk mengambil pelalian HPV.

Pengambilan vaksin HPV boleh mengurangkan risiko seseorang daripada menghidap penyakit ini sebanyak 70%.

Namun, vaksin ini perlu diberikan sebelum individu itu terdedah dengan virus HPV. Vaksin tidak akan berkesan terhadap wanita yang pernah mengalami jangkitan HPV.

Oleh sebab itu, pelalian HPV akan diberikan secara percuma kepada semua gadis yang berumur 13 tahun di Malaysia.

Suntikan vaksin HPV di Malaysia diberikan sebanyak 2 dos dengan jarak 6 bulan antara dos

Kanser ini merupakan salah satu jenis kanser yang mempunyai kadar kesembuhan yang tinggi.

Walaupun dikesan ketika ia sudah mencapai tahap 3 atau 4, kanser serviks masih boleh dikawal dengan rawatan dan penjagaan paliatif yang sesuai.

Baca juga :

Gejala Kanser Serviks Yang Wanita Perlu Tahu

Jangkitan HPV Dan Merokok Antara Penyebab Kanser Serviks

 Jenis kanser serviks

Kanser serviks secara umumnya adalah terbahagi kepada 2 jenis iaitu
adenocarcinoma
 dan
squamous cell carcinoma.

1.

Adenocarcinoma

Adenocarcinoma bermula pada bahagian sel glandular yang melapisi bahagian dalam rahim wanita. Kanser jenis ini lebih jarang berlaku jika dibandingkan dengan
squamous cell carcinoma
.

Namun, kebelakangan ini, kanser jenis
adenocarcinoma
 mengalami peningkatan dari segi bilangan kes.

2.

Squamous cell carcinoma

9 daripada 10 kanser serviks adalah dari jenis
squamous cell carcinoma
. Kanser ini bermula pada bahagian luar rahim yang dilapisi oleh sel skuamous.

Kadang kala, kanser ini mempunyai kedua-dua sifat
squamous cell carcinoma
 dan juga
adenocarcinoma
. Kanser ini dinamakan
adenosquamous carcinoma
 ataupun
mixed carcinomas
.

Jenis kanser yang dialami oleh pesakit membantu doktor untuk membuat prognosis dan rawatan yang bersesuaian.

Simptom lazim kanser serviks

Bukan semua wanita yang dijangkiti virus HPV akan menghidap kanser serviks. Namun, ad beberapa jenis virus HPV yang boleh mengakibatkan perubahan yang abnormal terhadap sel pada kawasan rahim.

Dua jenis HPV, iaitu HPV 16 dan HPV 18 merupakan
strain
 yang bertanggungjawab terhadap kebanyakan kes kanser serviks.

Seperti kanser yang lain, penghidap kanser serviks selalunya tidak akan mengalami apa-apa simptom pada tahap awal.

Namun, jika anda mempunyai simptom berikut, segeralah berjumpa dengan doktor untuk sesi konsultasi.

1.
Pendarahan pada bahagian vagina

Pendarahan vagina adalah salah satu simptom yang kerap berlaku dalam kalangan pesakit kanser serviks.

Selalunya, pesakit akan alami pendarahan:

       Ketika ataupun selepas melakukan hubungan seksual

       Di antara haid

       Selepas mengalami menopaus

2.
Keputihan

Masalah berkaitan dengan keputihan boleh mendatangkan ketidakselesaan pada individu yang mengalaminya.

Selalunya, keputihan yang tidak normal berlaku disebabkan jangkitan yis,
bacterial vaginosis
 ataupun salah satu simptom menopaus.

Namun, keputihan yang berlangsung dalam jangka masa yang panjang, berwarna pucat, cair, kemerah-merahan, coklat, berdarah ataupun berbau busuk dan hanyir perlu dirujuk dengan doktor pada kadar segera.

3.

Sakit belakang

Individu yang mengalami sakit belakang selalunya akan mengalami kelegaan jika mereka berehat dengan cukup selama beberapa minggu.

Namun, sekiranya sakit belakang yang dialami menjadi semakin teruk, maka anda digalakkan untuk terus berjumpa doktor untuk sesi konsultasi. Sakit belakang adalah salah satu simptom kanser yang tidak patut dipandang remeh.

Jangan bertangguh untuk berjumpa doktor jika anda alami sakit belakang dalam satu jangka masa yang panjang.

4.

Sakit pada bahagian pelvis

Sakit pada bahagian pelvis boleh dikaitan dengan masalah pada organ reproduktif.

Salah satu simptom kanser serviks adalah sakit pada bahagian pelvis, lebih-lebih lagi rasa sakit yang berpanjangan dan tidak pernah hilang.

Simptom
 ini selalunya berlaku ketika kanser sudahpun berada pada tahap 3 atau tahap 4.

Simptom-simptom
 lain
 seperti pendarahan vagina dan keputihan akan berlaku terlebih dahulu sebelum pesakit dapat merasakan sakit pada bahagian pelvis.

Punca dan cara mencegah kanser serviks

Kanser terjadi apabila sel yang sihat di bahagian rahim mengalami mutasi dari segi DNA. Sel yang bermutasi akan membesar dan membahagi tanpa kawalan.

Sel tersebut pula akan berkumpul dan membentuk tumor. Lama-kelamaan, sel kanser akan merebak ke kawasan badan yang lain.

Punca kanser serviks masih belum jelas di kalangan pakar. Namun, penglibatan virus HPV merupakan salah satu faktor penting. Hampir kesemua wanita yang mengalami kanser ini pernah mengalami jangkitan HPV.

Human papillomavirus
(HPV)

Virus HPV sebenarnya terdiri daripada hampir 100 jenis strain yang berbeza. Virus HPV boleh merebak dari satu individu ke individu yang lain melalui hubungan seksual.

Pemakaian kondom tidak berkesan dalam mengekang penyebaran virus ini kerap HPV boleh merebak melalui sentuhan kulit ke kulit.

Hampir semua wanita yang pernah melakukan seks akan mendapat jangkitan HPV paling kurang sekali seumur hidup.

Jangkitan HPV tidak akan mengakibatkan sebarang simptom dan jangkitan tersebut juga akan sembuh dengan sendirinya tanpa sebarang rawatan.

Ada 15 jenis HPV yang dikesan berisiko untuk menyebabkan kanser serviks. 2 jenis yang paling bahaya ialah HPV 16 dan HPV 18.

Pemeriksaan dan ujian saringan kanser serviks

Langkah yang paling berkesan untuk mencegah kanser serviks adalah dengan melakukan
ujian saringan dan pemeriksaan secara berkala.

Wanita yang berumur dalam lingkungan 25 ke 49 tahun digalakkan untuk melakukan ujian saringan sekurang-kurangnya 3 tahun sekali.

Selain itu, kanser ini boleh dielakkan jika anda mengambil vaksin HPV dan pada masa yang sama turut melakukan ujian saringan.

Walaupun anda mengambil vaksin HPV, anda masih perlu melakukan ujian saringan kerana vaksin tersebut tidak dapat melindungi anda sepenuhnya daripada kanser ini.

Namun, risiko untuk anda menghidap kanser menjadi lebih rendah setelah anda mengambil
vaksinasi.

Bila anda perlu berjumpa doktor

Ramai wanita tidak mengalami sebarang
simptom
sehingga kanser tersebut telah menjadi teruk.

Namun, sesetengah wanita mengalami simptom ketika mereka masih berada di tahap awal kanser.

Sebagai langkah berjaga-jaga, anda perlu berjumpa doktor secepat mungkin jika anda mengalami simptom berikut:

       Pendarahan antara dua haid

       Haid yang datang lebih panjang daripada biasa

       Pendarahan selepas melakukan hubungan seks

       Keputihan yang lebih serius daripada biasa

       Pendarahan selepas menopaus

       Sakit belakang atau sakit pada bahagian pelvis yang tidak diketahui puncanya

Semua simptom di atas adalah gejala yang lazim berlaku pada pesakit kanser.

Walau bagaimanapun, simptom di atas juga boleh berlaku disebabkan penyakit lain yang tidak berkaitan dengan kanser.

Individu yang mempunyai faktor risiko untuk menghidap kanser serviks juga perlu lebih berhati-hati terutama sekali wanita yang merokok dan kerap mengalami seks yang tidak selamat.

Wanita yang merokok lebih sukar untuk pulih daripada jangkitan HPV. Oleh sebab itu, perokok lebih berisiko untuk menghidap kanser serviks.

Disebabkan HPV tersebar melalui hubungan seks, wanita yang melakukan hubungan seks pada usia yang muda mempunyai risiko yang lebih besar untuk mendapat jangkitan HPV.

Individu yang mempunyai pasangan seksual yang lebih daripada seorang juga lebih berisiko untuk dijangkiti HPV.

Oleh itu, wanita yang mempunyai faktor risiko amat digalakkan untuk melakukan ujian saringan secara berkala.

Jika anda didiagnos dengan kanser serviks, pastikan anda bertanya kepada doktor tentang diagnosis anda, tahap kanser yang sedang dialami dan keputusan ujian makmal yang diterima.

Hidup dengan kanser serviks

Pesakit yang didiagnos dengan kanser, tidak kiralah kanser apa sekalipun pasti kalian akan rasa sedih dan gelisah setelah dikesan menghidap kanser.

Banyak perkara yang perlu difikirkan, terutama sekali berkaitan dengan pemilihan rawatan yang sesuai, masalah kewangan yang mungkin timbul dan juga gangguan kesihatan serta emosi yang bakal pesakit alami nanti.

Pembedahan
membuang uterus (
hysterectomy)
 merupakan pilihan utama jika wanita tersebut tidak mahu mengandung.

Jika kanser di peringkat awal dan wanita tersebut mahu mengandung, pilihan rawatan seperti pembedahan pangkal rahim (cone biopsy) mungkin boleh dilakukan.

Hysterectomy
merupakan pembedahan yang besar. Pesakit perlukan sekurang-kurangnya 6 hingga 12 minggu untuk sembuh.

Rawatan seperti kemoterapi dan terapi radio akan menyebabkan pesakit rasa amat penat. Oleh sebab itu, pesakit mungkin perlukan rehat yang lebih lama daripada biasa ketika melakukan aktiviti harian.

Pesakit tidak perlu malu untuk meminta bantuan daripada orang yang tersayang dan ahli keluarga jika diperlukan. Bantuan profesional juga boleh didapati di hospital yang berdekatan.
Selain itu, kehidupan seksual pesakit juga mungkin akan terganggu.

Beberapa
jenis
rawatan untuk kanser
boleh menyebabkan vagina menjadi sempit dan kering. Oleh sebab itu, ramai wanita yang rasa tidak selesa untuk melakukan seks setelah didiagnos dengan kanser serviks.

Jangan malu untuk berbincang dengan doktor jika anda alami masalah berkaitan dengan kehidupan seks. Malah, doktor boleh mencadangkan beberapa rawatan yang sesuai mengikut kondisi pesakit.

Pesakit kanser serviks juga boleh berhubung dengan individu lain yang mempunyai pengalaman yang sama untuk bertukar-tukar cerita dan pendapat.

Ramai pesakit kanser menemui semangat baru setelah bercakap dengan orang lain yang mempunyai penyakit yang sama.


Perut Sakit Tiba-Tiba Pun Boleh Jadi Tanda Terkena COVID-19? Ini Cara Bezakan Dengan Sakit Perut Biasa

Dalam situasi wabak virus korona baharu (COVID-19), sukar untuk kita tahu diagnosis akan sesuatu
 simptom seperti selesema, perut sakit dan sebagainya tanpa pemeriksaan doktor
.

Umumnya, walaupun kita tahu bahawa COVID-19 merupakan sejenis virus yang menjangkiti sistem pernafasan manusia, namun ia juga boleh menyebabkan simptom gastrousus.

Perkara yang memeningkan kepala para petugas kesihatan adalah kebanyakan simptom yang dialami oleh penghidap jangkitan COVID-19, tidak spesifik kepada penyakit itu sendiri.

Bahkan, ada yang tidak mempunyai simptom pun lantas menjadi penyebar virus dalam diam.

Ada ke tanda-tanda yang membezakan simptom perut sakit yang dialami berpunca daripada
masalah gastroenteritis (radang gastrousus)
 dengan mereka yang mengalami jangkitan COVID-19?

Teruskan membaca artikel ini untuk mengetahuinya dengan lebih lanjut.

[covid_19]

Untuk
 mendapatkan lebih banyak info tentang coronavirus di Malaysia, sila dapatkannya
di sini
.

Perut sakit tidak spesifik kepada satu diagnosis sahaja

Berita buruk buat anda di luar sana, tiada cara mudah untuk kita tahu diagnosis berkaitan dengan simptom sakit perut tanpa membuat pemeriksaan kesihatan.

Terdapat puluhan penyakit di luar sana yang boleh dimanifestasikan dengan gejala sakit perut.

Salah satu daripada masalah yang lazim dialami oleh
mereka yang datang ke klinik dengan gejala perut sakit
 adalah gastroenteritis.

Kebetulan juga, simptom bagi jangkitan COVID-19 turut menyerupai simptom mereka yang didiagnosis dengan masalah gastroenteritis.

Antaranya adalah seperti berikut:

Cirit-birit

Muntah

Sakit perut

Demam

Sakit kepala

Seram sejuk

Sekiranya anda mengalami masalah gastroenteritis yang kebiasaannya berkait dengan masalah keracunan makanan atau pengambilan air tercemar, simptomnya sama seperti di atas (termasuk perut sakit).

Bezanya cuma pada aspek patologi penyakit seperti agen mikroorganisma penyebab dan proses berlakunya jangkitan tersebut.

Mereka yang
mengalami masalah gastroenteritis akan sembuh dengan sendirinya
 walaupun tanpa sebarang rawatan.

Namun komplikasi seperti dehidrasi boleh mengancam nyawa sekiranya pesakit tidak dibekalkan dengan air yang mencukupi.

Sedikit sebanyak berkenaan dengan jangkitan COVID-19

COVID-19 adalah istilah perubatan merujuk kepada penyakit berjangkit yang berpunca daripada virus korona (SARS-CoV-2).

Menurut Pertubuhan Kesihatan Sedunia (WHO), mereka yang dijangkiti dengan COVID-19 akan mengalami
simptom sederhana atau ringan yang berkait dengan sistem pernafasan
.

Terdapat juga segelintir pesakit yang melaporkan simptom gastrousus seperti perut sakit, cirit-birit dan sebagainya.

Kebanyakan individu yang dijangkiti akan sembuh dengan sendirinya (rawatan sokongan diberikan).

Namun begitu, peningkatan kes kematian harian kian merungsingkan dan perkara ini boleh memberikan impak yang besar terhadap kadar mortaliti penyakit sekiranya dibiarkan berleluasa.

Oleh sebab itulah pihak berkuasa menekankan kepentingan mengamalkan jarak fizikal, pemakaian topeng muka,
amalan cuci tangan dan pengambilan vaksin
 untuk mencegah penyebaran jangkitan.

Artikel berkaitan:

Adakah Saya Dijangkiti COVID-19? Kenali Simptom Awal Jika Terkena Virus Korona

Jika anda dijangkiti, anda boleh menunjukkan simptom seperti:

Batuk

Demam

Sesak nafas

Sakit perut

Sakit badan atau otot

Kelesuan

Hilang deria bau atau rasa

Sakit kepala

Hidung tersumbat

Sakit tekak

Muntah

Loya

Cirit-birit

Bagaimana cara membezakan simptom perut sakit gastroenteritis dengan jangkitan virus korona baharu?

Malang bagi anda, tiada gejala yang jelas boleh digunapakai bagi membezakan sakit perut yang disebabkan oleh mana-mana penyakit.

Walau bagaimanapun terdapat beberapa klu yang boleh digunapakai bagi membantu anda untuk mendapatkan rawatan doktor sekiranya perlu.

COVID-19 lebih tertumpu kepada simptom pernafasan seperti sesak nafas, batuk dan selesema berbanding dengan simptom gastrousus.

Masalah hilang deria bau, deria rasa dan hidung tersumbat
 lebih menjurus kepada diagnosis jangkitan COVID-19.

Mereka yang mengalami jangkitan COVID-19 boleh menunjukkan simptom sakit dada. Perkara ini tidak seharusnya dialami oleh mereka yang menghidap masalah gastroenteritis.

Maklumat tambahan seperti kontak dengan pesakit COVID-19 boleh memberikan klu kepada anda berkenaan dengan tahap risiko bagi jangkitan sistem pernafasan tersebut.

Walau apa jua penyakit yang dialami sekalipun, protokol yang seharusnya dilaksanakan oleh setiap individu adalah dengan merujuk kepada doktor sama ada menerusi atas talian atau pergi terus ke pusat kesihatan.

Jika anda bimbang akan risiko mendapat jangkitan COVID-19 sekiranya tidak dijangkiti,
anda harus mengamalkan prosedur operasi standard
 seperti yang telah ditetapkan oleh pihak pusat kesihatan.

Atau anda boleh membuat janji temu sesi tele-kesihatan yang kian popular.

Baca juga:

5 Lagi Mitos COVID-19 Yang Kita TIDAK Boleh Percaya! #4 Paling Mengarut

Tak Banyak Beza Demam COVID-19 & Demam Biasa, Sebab Itu Anda Perlu Lakukan Ini!

Konklusi

Jika anda mengalami simptom sakit perut, tiada cara yang definitif untuk membezakan di antara diagnosis gastroenteritis dan jangkitan COVID-19.

Hanya pemeriksaan doktor yang boleh menentukan masalah kesihatan yang dialami
sehingga menyebabkan simptom tersebut
.

Sekiranya anda mempunyai sebarang persoalan, ajukannya kepada doktor perubatan bertauliah.

[mc4wp_form id=”115319″]

#HelloHealthGroup, #HelloDoktor, #HelloHealthCoronaVirus


Khasiat Tersembunyi Dalam Keju, Ia Boleh Mencegah Penyakit Tapi Yang Tengah Diet Kena Berhati-Hati!

Pernahkah anda menonton siri
kartun
 kanak-kanak
Tom & Jerry
? Sudah pasti anda akan terhibur dan tertawa melihat gelagat si tikus Jerry yang cuba sedaya upaya untuk melarikan diri daripada si kucing Tom dalam usahanya untuk mendapatkan keju kegemarannya. Begitu gemar dia terhadap produk tenusu ini, bukan?

Bukan sahaja dalam kartun, ada juga individu yang sebenarnya sangat obses dengan keju. Sebut apa sahaja makanan yang berasaskan bahan ini seperti piza, lasagna atau sebagainya, sudah pasti mereka ini akan terliur. Rasanya yang ber
lemak
 memang sangat sesuai digunakan sebagai bahan penambah perasa dalam makanan.

Untuk pengetahuan anda, keju merupakan antara
produk tenusu
 yang sihat dan penuh dengan
nutrisi
 yang diperlukan oleh tubuh badan kita. Sayangnya, ramai individu takut untuk memakannya ekoran kandungan lemaknya yang tinggi. Namun begitu, mungkin mereka belum tahu bahawa ia sebenarnya membawa 1001 manfaat tersembunyi di dalamnya.

Selain rasanya yang sedap, sebenarnya terdapat beberapa khasiat tersembunyi di dalam
produk tenusu
 ini. Ingin mengetahui mengenainya dengan lebih lanjut? Sila ikuti artikel ini.

Apa itu keju?

Keju atau ‘queijo’ dalam bahasa Portugis adalah salah satu daripada produk tenusu yang mengandungi
protein
 dan lemak daripada
susu
, biasanya susu lembu, kambing, kerbau atau biri-biri. Ia dihasilkan oleh penggumpalan bagi protein kasein susu. Kebiasaannya, susu tersebut akan dijadikan asid dan renet yang akan menyebabkan penggumpalan. Pepejal ini seterusnya akan dipisahkan dan dijadikan bentuk akhir. Anda juga perlu tahu bahawa ada sesetengah jenis keju yang mengandungi kulat, sama ada pada kulit luar sahaja ataupun keseluruhannya.

Di dunia ini terdapat ratusan jenis keju. Rasa, gaya dan teksturnya pula adalah berbeza bergantung kepada rasa asal susu haiwan yang digunakan. Ia juga bergantung kepada kandungan lemak mentega, spesies bakteria dan kulat serta pemprosesannya. Dalam pada itu,
herba
,
rempah
 atau asap kayu juga boleh digunakan sebagai ejen-ejen penambah perisa. Untuk pengetahuan anda, warna kuning pada keju adalah hasib daripada penambahan bahan yang bernama ‘annatto’. Ia boleh dimakan begitu sahaja atau digunakan sebagai bahan penambah perasa dalam makanan.

Jenis-jenis keju

Mozarella

Mozarella adalah berasal dari Itali dan sangat terkenal di persada dunia ekoran penggunaannya di dalam makanan yang dimakan oleh hampir semua individu yang hidup di planet ini iaitu piza. Ia sangat lembut dan boleh digunakan untuk waktu yang singkat sahaja. Pun begitu, ia boleh tahan lebih lama jika dikendalikan dengan betul dan menggunakan bekas simpanan vakum. Akan tetapi, kebiasaannya ia akan digunakan sehari selepas penyediaannya sahaja untuk menjamin kualitinya.

Bagi penggemar produk tenusu ini, sudah pasti mereka akan memesan segala jenis makanan dengan keju tambahan. Lihat sahaja reaksi mereka apabila pesanan itu sampai. Mereka tentu akan menarik makanan tersebut untuk melihat keju yang melekat semakin memanjang. Nampak menyelerakan, bukan?

Bukan sahaja piza, kini mozarella juga digunakan dalam pelbagai variasi makanan termasuklah di restoran mamak. Di sana, anda akan dapati bahawa menu seperti ‘nan cheese mozarella’ mengungguli carta sebagai makanan yang paling banyak dipesan. Ia mungkin digunakan kerana ia amat mudah cair pada suhu yang tinggi serta mudah didapati di mana-mana pasaran kerana harganya yang juga berpatutan.

Parmesan

Parmesan juga adalah berasal dari Itali di daerah Parma dan beberapa kawasan yang lain. Keju terbaik daripada daerah ini dikenali dengan nama ‘Parmigiano-Reggiano’ dan ia merupakan satu pengiktirafan yang dikeluarkan oleh kerajaan Itali itu sendiri.

Keju yang diperbuat daripada susu segar ini sangat kaya dengan protein,
karbohidrat
, lemak dan
zat besi
. Ia juga tergolong dalam kumpulan keju keras kerana ia melalui proses pemeraman yang sangat panjang iaitu sehingga 2 tahun lamanya. Disebabkan itu, ia seringkali digunakan dalam bentuk parutan atau hirisan dan dicampur di dalam masakan. Sebagai contoh, lihat sahaja hidangan pasta. Keju yang biasanya ditabur di atasnya adalah jenis ini.

Cheddar

Cheddar adalah berasal dari sebuah perkampungan di England yang terletak di daerah Somerset. Ia dihasilkan daripada susu lembu dan juga sangat popular di serata dunia. Disebabkan itu, pasarannya sangat luas.

Ia akan mencapai tempoh
mata
ng apabila berusia 9 hingga 24 bulan. Ia juga mempunyai tekstur yang sangat rapuh dan mudah pecah. Disebabkan itu, ia tergolong dalam kumpulan keju separa-keras. Untuk pengetahuan anda, warna asalnya adalah kuning keputihan atau keemasan. Ia bergantung kepada sama ada terdapat atau tidak pewarna tambahan yang digunakan ketika pemprosesannya.

Bagi anda yang kurang mengenalinya, cheddar adalah jenis keju yang banyak dijual di pasar raya dengan bentuk yang nipis dan petak di dalam paket. Ia selalu digunakan di sebagai ‘topping’ pelbagai jenis makanan seperti
roti
 dan biskut. Selain itu, ia juga sering digunakan di restoran makanan segera sebagai penambah perasa dalam produk mereka, terutamanya
burger
.

Emmental

Emmental adalah berasal dari Switzerland dan merupakan salah satu daripada keju keras yang sangat popular di seluruh dunia. Bagi anda yang sedang membayangkan bentuknya, senang sahaja. Pernah lihat atau tidak siri kartun kanak-kanak popular,
Tom & Jerry
? Bentuknya adalah sama seperti gambaran keju yang selalu dikejar oleh si tikus Jerry sambil dikejar oleh si kucing Tom. Comel, bukan?

Uniknya, ia mempunyai lubang-lubang pada permukaannya. Selain bentuknya, rasanya juga unik dan diminati oleh ramai individu kerana ia sangat lembut dan mempunyai aroma yang sangat lazat.

Ia diperbuat daripada
susu lembu
 dan proses pematangan pula akan dilakukan di ruang yang cukup dingin selama dua minggu lamanya. Selepas itu, ia akan dipindahkan ke ruangan yang lebih hangat selama enam hingga lapan minggu untuk melakukan proses fermentasi.

Ketika proses itu dijalankan, ia akan memerangkap gas karbon dioksida kerana ia tidak dapat keluar daripada kulit keju yang terlalu tebal. Lubang-lubang yang terbentuk padanya adalah hasil dari gas karbon dioksida ini.

Warnanya pula adalah kuning kecoklatan. Disebabkan sifatnya yang sangat mudah meleleh, ia sesuai untuk digunakan di dalam roti lapis bakar, burger,
quiche
 atau
foundue.

Edam

Edam adalah berasal dari sebuah kawasan yang bernama Edam di Belanda. Ia merupakan antara keju yang tertua, berusia sekitar tahun 1300 sehingga 1700. Keunikan keju ini adalah kerana ia disaluti dengan lilin paraffin pada bahagian luarnya serta mampu bertahan lama ekoran ia akan menjadi keras dari masa ke semasa.

Disebabkan itu, ia sangat sesuai digunakan oleh individu yang tinggal jauh di pedalaman atau yang sedang di dalam pelayaran kerana sifatnya yang boleh tahan lama. Pun begitu, ia selalu digunakan ketika teksturnya masih lagi kenyal dan rasanya yang lembut dan
manis
 seperti kekacang. Ia akan mencapai usia matang sekurang-kurangnya 17 minggu disimpan.

Gouda

Gouda juga adalah berasal dari Belanda dan namanya pula adalah bersempena dengan nama sebuah kota di Belanda. Ia diperbuat daripada
susu lembu
 dan dipasarkan sebagai keju berwarna kuning yang popular di seluruh dunia.

Ia mengandungi 2 jenis iaitu gouda tua dan gouda muda. Yang tua rasanya sedikit pahit namun lebih berkrim dan berlemak. Ia agak keras dan sukar untuk dipotong dengan alat pemotong keju, tetapi dapat dipotong dengan pisau. Bagi gouda muda pula, rasanya lebih ringan namun mudah untuk dipotong dengan alat pemotong keju.

Sebenarnya terdapat banyak lagi jenis keju yang terdapat di dunia ini. Senarai di atas ini adalah antara jenis-jenis yang paling popular sahaja.

Fakta menarik mengenai keju!

Selain mempunyai ratusan jenis, ia juga sebenarnya mempunyai pelbagai fakta yang unik dan menarik untuk anda semua tahu!

#1. Tikus tidak begitu menggemarinya

Hakikatnya, kartun
Tom & Jerry
itu hanya menipu diri anda. Sebenarnya, jika anda menggunakan produk tenusu ini sebagai umpan perangkat tikus, ia hanya akan menyebabkan haiwan itu lari daripadanya.

Menurut kajian pada tahun 2006, tikus sebenarnya lebih gemarkan makanan yang manis dan bergula. Disebabkan itu, ia kurang tertarik kepada keju dan hanya akan memakannya jika ia sedang kelaparan.

#2. Anda boleh memakannya walaupun anda alah kepada susu

Kebanyakan individu yang mengalami
intoleransi laktosa
 boleh makan keju yang kering dan lama seperti cheddar, parmesan, pecorino dan gouda. Bakteria yang terdapat di dalamnya mampu mengubah
laktosa
 menjadi asid laktik, yang mana semua individu boleh makan.

#3. Usianya adalah sangat tua

Para pengkaji sejarah mencadangkan bahawa keju dicipta pada tahun 6000 SM. Pada tahun 2014, keju tertua di dunia telah ditemukan terkubur bersama sekelompok mumia di barat laut Cina oleh kumpulan ahli arkeologi Sweden. Mereka kemudiannya mendapati bahawa kubur itu telah wujud sekitar tahun 1615 SM lagi, menjadikannya ia adalah keju yang tertua di dunia. Lebih menarik, ia juga adalah bebas dengan laktosa.

#4. Ada jenis yang berbahaya untuk dimakan

Casu marzu, adalah sejenis keju tradisional Sardinia yang diperbuat daripada
susu kambing
 biri-biri. Ia mempunyai hubungan yang agak aneh dengan
European Union
 (EU) dan telah dianggap diwartakan sebagai berbahaya untuk dimakan kerana ia mengandungi berenga dan larva yang masih hidup dan mampu membahayakan kesihatan individu yang memakannya. Kini, ia dianggap sebagai makanan tradisional dan sangat sukar untuk ditemui.

#5. Ia mempunyai musimnya yang tersendiri

Seperti buah, keju juga mempunyai musimnya yang tersendiri, maksudnya, ia tidak akan ada sepanjang tahun. Keju yang diperbuat daripada
susu lembu
 hanya akan mampu dihasilkan ketika lembu sedang memproses susu dan rasanya juga akan berbeza jika lembu tidak dapat sumber makanannya iaitu rumput yang cukup kuantiti dan bagus kualitinya.

Selain itu, ia juga sama seperti buah kerana ia mempunyai usia ‘matang’ atau ‘masak’. Jika anda membeli keju jenis
camembert
 atau
brie
, anda perlu mengujinya terlebih dahulu dengan memicitnya secara perlahan-lahan. Jika terlalu keras, ia masih belum bersedia untuk dimakan.

#6. Keju paling busuk di dunia adalah berasal dari Perancis

Produk tenusu ini sememangnya terkenal dengan baunya yang kuat. Sebagai contoh,
blue cheese
adalah jenis yang memiliki bau, rasa dan tekstur yang sangat unik dan kuat. Sekumpulan pengkaji dari
Bedfordshire University
telah berjaya menemukan keju yang paling busuk di dunia yang pernah tercatat dalam sejarah iaitu
Vieux Boulogne
. Ia berasal dari Utara Perancis dan diperbuat daripada bir yang bereaksi dengan enzim di dalamnya. Disebabkan terlalu busuk, ia dilarang untuk dibawa di dalam pengangkutan awam di negara itu.

Khasiat tersembunyi di dalamnya

Orang dahulu mencipta keju bertujuan untuk memastikan masalah
kebuluran
 dapat diselesaikan. Disebabkan sifatnya yang tahan lama dan mudah alih selain kaya kandungan lemak, protein,
kalsium
 dan fosforus, ia sangat sesuai disimpan sebagai sumber makanan yang baik di dalam sebuah rumah. Berbanding susu, ia lebih padat dan mempunyai jangka hayat yang lebih panjang. Disebabkan itu, ia lebih bernilai untuk dijual di pasaran.

Kini, produk tenusu ini telah berevolusi sebagai salah satu daripada jenis makanan atau bahan penambah perasa yang sangat popular di seantero dunia. Pun begitu, timbul persoalan yang sering diutarakan iaitu, adakah keju ini makanan sihat yang sihat atau tidak?

Walaupun banyak yang meragukannya, keju sememangnya merupakan sejenis produk tenusu yang membawa kepada beberapa manfaat, antaranya:

#1. Mencegah penyakit

Ia mengandungi bahan yang dipanggil sebagai
Conjugated Linoleic Acid
. Bahan ini dapat membantu tubuh badan anda mencegah pelbagai jenis penyakit terutamanya penyakit-penyakit yang simptomnya ringan seperti
demam
,
batuk
 atau
selesema
.

#2. Menambahkan berat badan

Ia adalah sangat sesuai untuk individu yang sedang dalam usaha menambahkan berat badan. Ini kerana ia sangat kaya dengan protein, kalsium dan lemak yang berfungsi untuk menambahkan otot, lemak, berat serta kepadatan dan ketumpatan tulang. Jadi, ia sangat sesuai buat anda yang terlalu kurus dan ingin menambahkan berat badan sebagai ‘
suplemen
’ semulajadi.

#3. Mengekalkan kesihatan mata

Vitamin A yang terdapat di dalamnya memainkan peranan yang sangat penting dalam mengekalkan kesihatan mata yakni mengelakkan rabun dan menggalakkan penglihatan yang normal.

#4. Meningkatkan sistem imunisasi

Ada beberapa jenis keju seperti
 Blue
,
Swiss
 dan
Cheddar
 adalah kaya dengan selenium dan
antioksidan
 yang sangat penting untuk sistem imunisasi tubuh badan anda. Selain itu, vitamin B yang terdapat di dalamnya juga akan membantu meningkatkan sistem imunisasi serta mengekalkan fungsi tubuh badan.

#5. Baik untuk kulit

Disebabkan sifat semulajadi keju yang sangat kaya dengan vitamin B, ia adalah sangat baik untuk kulit untuk pertumbuhan sel baharu. Ini sekali gus akan menjadikan kulit lebih bersinar dan bercahaya

Seperti yang kita tahu, keju kaya dengan vitamin B. Ini menjadikan ia sangat baik untuk kulit kerana vitamin B amat diperlukan dalam pertumbuhan sel. Ini dapat mengeluarkan noda yang sekali gus menjadikan kulit bercahaya dan bersinar.

Konklusi

Konklusinya, keju adalah antara produk tenusu yang sangat sedap dan sudah sinonim dengan pelbagai masyarakat di dunia ini sebagai bahan penambah perasa makanan. Negara kita juga tidak terkecuali daripadanya. Lihat sahaja penggunaannya di dalam sajian seperti pisang goreng, burger, roti john, kuih
cheese tart
malahan juga di dalam
air teh
!

Selain itu, ia juga mengandungi 1001 khasiat yang tersembunyi terhadap kesihatan dan kecantikan individu. Oleh itu, apa lagi anda mahu takutkan? Walaupun ia mengandungi lemak yang tinggi, nutrien lain yang terdapat di dalamnya juga adalah vital buat kita. Jadi, tidak salah rasanya untuk sepotong keju setiap hari, bukan?

Pihak Hello Doktor amat berharap artikel ini dapat membantu anda lebih mengetahui dan mengenali produk tenusu ini dengan lebih dalam lagi.

Hello Health Group
 tidak menyediakan nasihat perubatan, diagnosis, atau rawatan.


Sindrom Paraneoplastik Sistem Saraf

Definisi

Apa itu Sindrom Paraneoplastik Sistem Saraf?

Sindrom paraneoplastik sistem saraf adalah sekumpulan keadaan yang menjejaskan sistem saraf (otak, saraf tunjang, saraf dan / atau otot) pada pesakit kanser. Istilah “paraneoplastik’ bermaksud bahawa sindrom neurologi tidak disebabkan oleh tumor itu sendiri, tetapi oleh tindak balas imunologi yang dihasilkan oleh tumor.

Seperti yang diketahui bahawa sistem imunologi normal menginterpretasikan tumor sebagai agen asing. Apabila ini berlaku, sistem imunologi akan melancarkan tindak balas imun, menggunakan antibodi dan limfosit untuk melawan tumor.

Namun pada akhirnya sistem imun pesakit sendiri boleh menyebabkan kerosakan terhadap sistem saraf, yang kadang-kadang boleh menjadi lebih teruk. Dalam kebanyakan pesakit, tindak balas imun boleh menyebabkan kerosakan sistem saraf yang lebih teruk melebihi kerosakan yang dilakukan kepada tumor. Kesan sindrom paraneoplastik sistem saraf boleh dikurangkan sepenuhnya, walaupun terdapat juga kesan kekal.

Apakah kebarangkalian Sindrom Paraneoplastik Sistem Saraf?

Secara umumnya, sindrom paraneoplastik sistem saraf dianggap keadaaan yang jarang berlaku. Walau bagaimanapun, beberapa sindrom paraneoplastik sistem saraf seperti neuropati paraneoplastik agak kerap terjadi, menjejaskan kira-kira 10% pesakit dengan beberapa kanser sistem imunologi.

Sindrom paraneoplastik sistem saraf terjadi terhadap lelaki dan perempuan dalam kadar yang sama. Dalam sindrom paraneoplastik umum sistem saraf adalah lebih biasa terjadi terhadap pesakit yang lebih tua kerana mereka lebih kerap mengalami kanser yang berkaitan dengan sindrom paraneoplastik sistem saraf.

Walau bagaimanapun, sindrom paraneoplastik sistem saraf boleh berlaku terhadap kanak-kanak serta remaja dan seperti yang dinyatakan di atas terdapat beberapa sindrom paraneoplastik sistem saraf (mis., Paraneoplastik anti-NMDAR ensefalitis) yang lebih menjejaskan pesakit yang lebih muda.

Simptom-simptom

Apakah simptom-simptom Sindrom Paraneoplastik Sistem Saraf?

Simptom – simptom yang biasa ditunjukan adalah :

Sukar untuk berjalan

Sukar untuk mengekalkan keseimbangan

Hilang koordinasi otot

Hilang tona serta otot menjadi lemah

Kehilangan kemahiran motor halus, seperti mengutip objek

Susah untuk menelan

Ucapan cerapan atau gagap

Kehilangan ingatan dan masalah pemikiran yang lain (kognitif)

Masalah penglihatan

Gangguan tidur

Kekejangan

Halusinasi

Pergerakan involuntari yang luar biasa

Tanda-tanda dan simptom sindrom paraneoplastik sistem saraf boleh terjadi dengan cepat, kebiasaanya dalam beberapa hari hingga minggu. Tanda-tanda dan simptom sindrom paraneoplastik sistem saraf sering kali bermula sebelum kanser didiagnosis.

Jenis – jenis Sindrom Paraneoplastik

Contoh sindrom paraneoplastik termasuk :

Degenerasi Cerebellar. Penyakit ini bermaksud kehilangan sel saraf di kawasan otak yang mengawal fungsi otot dan keseimbangan (cerebellum). Tanda-tanda dan gejala mungkin termasuk berjalan kaki yang tidak stabil atau terjejas, kekurangan koordinasi otot pada anggota badan, ketidakupayaan untuk mengekalkan postur badan, pening, loya, pergerakan mata involuntari, penglihatan yang berganda, kesukaran untuk bercakap, atau kesukaran untuk menelan

Ensefalitis limbik. Penyakit ini bermaksud keradangan yang menjejaskan kawasan otak yang dikenali sebagai sistem limbik, yang mengawal emosi, tingkah laku dan fungsi ingatan tertentu. Individu yang mengalami gangguan ini mungkin mengalami perubahan personaliti atau gangguan mood, kehilangan ingatan, kekejangan, halusinasi, atau mengantuk

Sindrom ini merujuk kepada keradangan otak dan saraf tunjang. Mungkin terdapat pelbagai gejala dan tanda-tanda yang bergantung kepada kawasan yang terjejas

Opsoclonus-myoclonus. Sindrom ini disebabkan oleh fungsi cerebellum atau sambungannya. Ia boleh menyebabkan pergerakan mata yang cepat dan tidak teratur (opsoclonus) dan kerengsaan otot yang tidak disengajakan (myoclonus) pada anggota badan anda

Sindrom orang kaku. Sebelum ini dikenali sebagai sindrom manusia kaku, ciri – ciri sindrom ini adalah kekejangan otot yang progresif, ketegangan otot yang teruk, terutamanya yang mempengaruhi tulang belakang dan kaki anda. Ia juga boleh menyebabkan kekejangan otot yang menyakitkan

Istilah ini merujuk kepada sindrom kecederaan yang terhad terhadap saraf tunjang. Bergantung kepada tahap kecederaan saraf tunjang, anda mungkin mengalami perubahan fungsi usus dan pundi kencing, serta kelemahan yang teruk dan kekebasan hingga tahap tertentu dalam tubuh anda. Sekiranya tahap kecederaan termasuk leher anda, anda boleh mengalami kecacatan teruk yang menjejaskan semua anggota badan

Sindrom myasthenik Lambert-Eaton. Ini adalah sindrom yang disebabkan oleh gangguan komunikasi antara saraf dan otot. Tanda dan gejala termasuk kelemahan otot pelvis dan kaki, keletihan, kesukaran untuk menelan, kesukaran untuk bercakap, pergerakan mata yang tidak teratur, dan penglihatan yang berganda. Masalah sistem saraf autonomi boleh terjadi termasuk mulut yang kering serta mati pucuk. Apabila ia berlaku sebagai sindrom paraneoplastik, sindrom Lambert-Eaton myasthenic biasanya dikaitkan dengan kanser paru-paru

Myasthenia gravis. Myasthenia gravis juga berkaitan dengan gangguan komunikasi antara saraf dan otot dan juga kelemahan dan keletihan pesat oleh otot yang berada di bawah kawalan voluntary, termasuk otot di wajah, mata, lengan dan kaki anda. Otot yang terlibat dalam mengunyah, menelan, bercakap dan bernafas juga boleh terjejas. Apabila myasthenia gravis berlaku sebagai sindrom paraneoplastik, ia biasanya dikaitkan dengan kanser kelenjar timus (thymoma)

Neuromyotonia – juga dikenali sebagai sindrom Isaacs – dicirikan oleh impuls yang tidak normal dalam sel-sel saraf di luar otak dan saraf tunjang (hiperexcitability saraf periferal) yang mengawal pergerakan otot. Impuls ini boleh menyebabkan sentakan, otot bereaksi yang kelihatan seperti “beg cacing,’ kekakuan progresif, kekejangan otot, pergerakan yang perlahan dan gangguan otot yang lain

Neuropati periferal. Keadaan ini merujuk kepada corak kerosakan kepada saraf yang menghantar mesej dari otak atau ruang tulang belakang ke seluruh badan anda. Apabila kerosakan melibatkan hanya saraf deria , anda boleh mengalami kesakitan dan gangguan dalam sensasi di setiap bahagian badan anda

Dysautonomia merujuk kepada pelbagai tanda dan gejala yang terhasil daripada kecederaan kepada saraf yang mengawal fungsi badan involuntari (sistem saraf autonomi), seperti kadar denyutan jantung, tekanan darah, berpeluh, dan fungsi usus serta pundi kencing. Apabila bahagian sistem saraf ini terjejas, gejala umum yang berlaku termasuk tekanan darah rendah, degupan jantung yang tidak teratur dan masalah pernafasan

Mungkin terdapat beberapa tanda atau simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor anda.

Bila saya harus berjumpa doktor?

Jika anda mengalami mana-mana tanda dan simptom yang disenaraikan di atas atau anda mempunyai apa-apa persoalan, sila berunding dengan doktor anda. Setiap tubuh manusia bertindak dengan berbeza. Oleh itu, berbincang dengan doktor anda adalah perkara yang terbaik untuk menentukan apa yang terbaik untuk situasi anda.

Punca

Apakah punca Sindrom Paraneoplastik Sistem Saraf?

Penyebab khusus sindrom paraneoplastik sistem saraf masih lagi tidak diketahui. Penemuan antibodi dalam cecair serum atau cerebrospinal (CSF)  (antibodi onconeural) terhadap tumor malignan tertentu menunjukkan bahawa penyebab beberapa sindrom paraneoplastik sistem saraf adalah tindak balas imun terhadap tumor yang menyerang sistem saraf.

Faktor-faktor Risiko

Apakah yang meningkatkan risiko saya kepada Sindrom Paraneoplastik Sistem Saraf?

Mana-mana kanser boleh dikaitkan dengan sindrom paraneoplastik sistem saraf. Walau bagaimanapun, gangguan ini berlaku lebih kerap terhadap pesakit yang menghadapi kanser paru-paru, ovari, payudara, testis atau sistem limfatik.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Sindrom Paraneoplastik Sistem Saraf didiagnosis?

Pesakit yang disyaki menghadapi sindrom paraneoplastik harus menjalani kajian yang lengkap kajian makmal, termasuk darah, air kencing, dan CSF. Di samping itu, penggunaan MRI, EEG (electroencephalogram), dan EMG (electromyogram) dapat menunjukkan keabnormalan yang membantu untuk mendiagnosis sindrom paraneoplastik sistem saraf.

Ramai (tetapi tidak semua) pesakit dengan sindrom paraneoplastik sistem saraf mempunyai antibodi paraneoplastik dalam darah dan / atau CSF mereka. Jika mana-mana antibodi ini dikenalpasti, maka diagnosis sindrom paraneoplastik sistem saraf mempunyai sokongan yang kuat atau pasti (bergantung kepada jenis antibodi).

Perlu difahami bahawa terdapat tiga jenis antibodi yang mengaitkan dengan sindrom neurologi. Terdapat satu jenis yang dikaitkan dengan sindrom neurologi tertentu tetapi tidak dengan kanser. Terdapat satu lagi jenis antibodi sekiranya dijumpai selalu dikaitkan dengan kehadiran kanser. Jenis ketiga antibodi adalah sindrom yang terjadi bersama – sama atau tanpa kanser. Oleh sebab itu, adalah penting untuk memahami nilai relatif setiap kategori antibodi dalam mencadangkan bahawa sindrom neurologi adalah paraneoplastik ataupun tidak.

Sebaik sahaja diagnosis sindrom paraneoplastik sistem saraf adalah jelas, ujian lain akan digunakan bagi mengenal pasti lokasi dan jenis tumor. Ini termasuk pengimbasan CT (biasanya pada dada, perut, dan pelvis), mamografi, ultrasound, pemeriksaan PET, dan ujian darah untuk penanda tumor tertentu (seperti CA125, untuk kanser ovari). Jenis antigen paraneoplastik sering membantu pencarian tumor ke organ tertentu (contohnya, kebanyakan pesakit dengan antibodi Hu mempunyai kanser paru-paru).

Bagaimana pesakit Sindrom Paraneoplastik Sistem Saraf dirawat?

Kecuali untuk beberapa sindrom paraneoplastik sistem saraf saraf periferal dan persimpangan neuromuskular, tiada lagi konsensus umum untuk merawat sindrom ini. Walau bagaimanapun, terdapat beberapa prinsip di mana kebanyakan penyelidik bersetuju dengan:

Tumor adalah pencetus utama untuk semua sindrom paraneoplastik sistem saraf. Oleh itu, secara umumnya, mengenal pasti dan rawatan segera terhadap tumor tersebut adalah penting. Oleh itu, pilihan terapeutik yang pertama biasanya adalah pembedahan, radiasi, atau kemoterapi (secara tunggal atau gabungan).

Kerana banyak sindrom paraneoplastik sistem saraf disebabkan oleh sistem imunisasi, imunoterapi perlu dipertimbangkan berdasarkan jenis antibodi yang terlibat. Sindrom paraneoplastik sistem saraf di mana antibodi menyerang permukaan sel neuron bertindak balas dengan lebih baik kepada imunoterapi berbanding sindrom paraneoplastik sistem saraf di mana antibodi bertindak balas dengan protein yang berada di dalam neuron (atau antigen intraselular).

Penggunaan, pemasaan, dan jenis imunoterapi adalah berbeza bergantung kepada jenis sindrom paraneoplastik sistem saraf tertentu dan / atau sama ada tumor sedang dirawat pada masa yang sama.

Bagi pesakit yang telah mengalami kanser  yang dirawat dalam lima tahun terdahulu, gejala yang kelihatan sebagai sindrom paraneoplastik sistem saraf menunjukkan bahawa berkemungkinan tinggi tumor terjadi kembali. Ulangan pemeriksaan kanser perlu dilakukan.

Begitu juga, gejala neurologi yang berulang atau menjadi lebih teruk secara tiba – tiba terhadap pesakit yang diketahui mempunyai sindrom paraneoplastik sistem saraf, tetapi yang kansernya dianggap telah sembuh, harus meningkatkan indeks kecurigaan yang tinggi mengenai kanser yang akan berulang kembali.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Sindrom Paraneoplastik Sistem Saraf?

Gaya hidup dan kaedah pengubatan sampingan berikut mungkin membantu anda mengatasi :

Ramai individu yang menghadapi kanser mendapat manfaat daripada pendidikan dan sumber yang dirancang untuk meningkatkan kemahiran mengatasi masalah. Jika anda mempunyai soalan atau memerlukan sebarang panduan,sila berbincang dengan kumpulan pegawai kesihatan anda. Semakin banyak yang anda tahu tentang keadaan anda, anda dapat mengambil bahagian dalam membuat keputusan mengenai penjagaan kesihatan anda dengan lebih baik.

Kumpulan sokongan boleh menghubungkan anda dengan individu lain yang menghadapi cabaran yang sama seperti yang anda hadapi. Sekiranya anda tidak dapat mencari kumpulan sokongan yang sesuai di tempat tinggal anda, anda boleh mencarinya di internet.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Hipotensi, Kondisi Yang Berlaku Akibat Tekanan Darah Terlalu Rendah!

Bacaan diastolik rendah bermakna anda mengalami hipotensi. Tetapi bagaimana untuk menentukannya dan mengetahui simptomnya?

Untuk mendapatkan lebih banyak info tentang Kesihatan Jantung, sila dapatkannya
di sini.

Definisi

Diastolik rendah & hipotensi

Hipotensi yang juga dipanggil tekanan darah rendah terjadi apabila
 tekanan darah jatuh mendadak bawah daripada 90/60 mmHg
. Hipotensi membuatkan isipadu darah berkurangan disebabkan lemahnya kecutan jantung.

Bacaan tekanan darah ditulis dalam dua nombor.

Nombor pertama yang berada di bahagian atas mengukur tekanan sistolik (tekanan di dalam arteri apabila jantung berdegup dan mengisinya dengan darah).

Nombor yang kedua di bahagian bawah pula ialah tekanan diastolik (
diastolik adalah
 tekanan darah di dalam arteri sewaktu jantung berehat di antara degupannya).

Oleh itu, anda dikira mempunyai tekanan darah rendah sekiranya bacaan tekanan darah anda di bawah 90/60, iaitu;

Tekanan darah sistolik 90 mmHg  atau kurang, atau

Tekanan darah diastolik 60 mmHg atau kurang

Hipotensi adalah simptom kepada banyak keadaan perubatan
 dan memberi banyak kesan kepada kesihatan seseorang terutamanya orang yang sudah berumur.

Selain itu, senaman secara berkala, berdiri terlalu lama ataupun bangun daripada duduk boleh mengurangkan tekanan darah. Ia dipanggil hipotensi postural atau hipotensi ortostatik.

Simptom-simptom

Diastolik rendah: Fahami gejalanya

Simptom—simptom hipotensi berlaku apabila bekalan darah ke otak berkurangan. Simptom yang lazim berlaku termasuklah:

Terasa ringan kepala dan pening

Pengsan
 atau pitam

Tidak boleh memberi fokus kepada sesuatu

Kabur penglihatan

Loya dan mual

Kulit menjadi sejuk, berpeluh-peluh dan pucat

Pernafasan yang laju dan pendek

Penat

Kemurungan

Rasa dahaga

Tekanan darah rendah yang kronik tanpa apa-apa simptom selalunya tidak serius.

Keadaannya seperti sesetengah orang yang bersenam secara berkala , mereka mempunyai tekanan darah yang rendah, tetap, tekanan darah yang jatuh secara mendadak boleh menyebabkan kekurangan bekalann darah ke organ-organ penting, terutamanya otak.

Baca juga:

Kekurangan darah boleh menyebabkan kekurangan nutrien kepada banyak organ.

Pesakit yang ada hipotensi selalunya mengalami beberapa simptom yang teruk seperti sinkop, kejutan peredaran darah dan kegagalan nadi.

Punca

Diastolik rendah: Apakah puncanya?

Banyak sebab yang boleh mengakibatkan hipotensi, antaranya ialah:

Cecair di dalam arteri tidak mencukupi. Ini boleh terjadi sekiranya anda kehilangan darah atau mengalami dehidrasi. Anda boleh mengalami dehidrasi jika:

Kurang minum air

Mengalami
cirit birit
 dan muntah

Berpeluh dalam kuantiti yang banyak (sebagai contoh, sewaktu bersenam)

Jantung tidak  mampu mengepam darah secukupnya

Sistem saraf dan hormon yang mengawal pembuluh darah tidak berfungsi dengan baik

Mengandung

Masalah hormon seperti tiroid yang kurang aktif (hipotiroidisme),diabetes, dan gula dalam darah yang rendah (hipoglisemia)

Kelesuan haba dan strok haba

Sesetengah ubat yang dibeli secara atas kaunter

Sesetengah ubat preskripsi seperti ubat untuk darah tinggi, kemurungan dan penyakit Parkinson

Bagi sesetengah pesakit, bacaan diastolik rendah yang dialami terikat dengan masalah lain, seperti:

Diabetes

Parkinson

Kegagalan fungsi jantung

Aritmia jantung (irama jantung yang tidak normal)

Pembuluh darah menjadi besar dan luas

Penyakit hati

Tetapi orang yang sihat juga boleh mengalami kondisi ini juga . Orang yang berumur dan wanita mengandung contohnya , lebih lazim mempunyai hipotensi.

Sesetengah kes, tekanan darah boleh turun secara mendadak. Dalam kes-kes sebegini, ia boleh berpunca dari:

Kehilangan darah daripada pendarahan

Suhu badan
 yang rendah

Suhu badan yang tinggi

Masalah pada otot jantung yang menyebabkan kegagalan jantung

Sepsis, jangkitan kuman dalam darah

Dehidrasi
 yang melampau disebabkan oleh muntah, cirit-birit atau demam

Reaksi tubuh badan kepada ubat atau alkohol

Reaksi alahan yang melampau, yang
dipanggil anafilaksis

Faktor-faktor Risiko

Apakah yang meningkatkan saya kepada risiko diastolik rendah?

Risiko bagi darah tinggi dan rendah lazimnya meningkat seiring dengan umur.

Aliran darah ke otot-otot jantung dan otak
 juga akan berkurangan apabila semakin tua, selalunya disebabkan pembinaan plak pada dinding pembuluh darah. Jangkaan kira-kira 10%-20% golongan masyarakat yang berumur lebih 65 tahun mengalami hipotensi.

Sesetengah ubat-ubatan boleh meningkatkan risiko hipotensi, seperti diuretik, nitrat dan vasdilator.

Risiko-risiko lain termasuklah:

Mempunyai sejarah kehilangan air dari badan (muntah, cirit birit, kurang mengambil air, dn demam)

Mempunyai sejarah
kegagalan jantung kongestif
, diabetes, kemalignanan, alkoholisme

Pemeriksaan neurologikal menunujukkan bukti-bukti Parkinsonisme, neuropati periferi, disautonomia (seperti respon pupil yang tidak normal)

Perubahan gaya hidup & rawatan sampingan

Apakah perubahan gaya hidup dan kaedah pengubatan sampingan yang boleh digunakan ke atas hipotensi (tekanan darah rendah)?

Gaya hidup dan kaedah pengubatan sampingan yang berikut boleh membantu anda untuk menghadapi hipotensi, tetapi sebelum anda memulakannya, mintalah pandangan daripada doktor dan jururawat.

Elakkan berlari, mendaki atau apa-apa perbuatan yang menggunakan banyak tenaga pada musim panas. Perkara-perkara ini boleh menyebabkan hipotensi ortostatik semakin teruk

Pastikan anda
meminum air yang cukup
terutamanya dalam cuaca yang panas.

Tinggikan paras kepala anda sewaktu baring di atas katil dengan meletakkan bongkah di bawah bantal.

Stokin mampatan sehingga ke paras pinggang paling bagus untuk hipotensi, tetapi ianya sukar untuk dipakai.

Elakkan meminum minuman beralkohol secara berlebihan
.

Sekiranya anda mempunyai apa-apa soalan, silalah berunding dengan doktor untuk memahami penyelesaian yang terbaik buat diri anda.

Jika terdapat sebarang pertanyaan mengenai bacaan diastolik rendah, berundinglah dengan doktor untuk lebih kepastian.


Suami Tunjuk 'Hint' Nak Bersama, Isteri Perlu Ambil 5 Langkah Ini Goda Cik Abang Ke Ranjang

Bagi pasangan yang sudah berkahwin, aktiviti di ranjang mungkin tidak lagi sehangat sewaktu awal perkahwinan dulu. Dengan urusan keluarga dan tugas kerja yang tidak pernah surut, keintiman suami isteri mula berkurangan. Ada kalanya cik abang menunjukkan
tanda suami mahu bersama
, namun si isteri mungkin tidak menyedarinya. Seharusnya, anda sebagai isteri perlu memahami
bahasa tubuh lelaki terangsang
 supaya anda boleh memberikan respons yang dikehendaki oleh si suami.

Apakah tanda-tanda suami anda mahukan keintiman bersama?

Untuk mendapatkan lebih banyak informasi tentang Kesihatan Seksual, anda boleh klik
di sini
.

Tanda suami mahu bersama
 & apa yang perlu anda lakukan

Tidak ramai wanita yang boleh memahami isyarat halus si suami yang mahukan waktu ‘bersama’.

Jika ada yang memahaminya, mungkin si isteri tidak tahu apa langkah seterusnya yang perlu dilakukan bagi menghangatkan
hubungan intim
 dengan si suami.

Ini 5 perkara anda kena tahu dan lakukan bila suami sudah mula berikan isyarat.

#1.
Tanda suami mahu bersama
: Fahami
bahasa tubuh lelaki terangsang

Menyedari isyarat halus suami boleh menjadi kunci untuk mengetahui bilakah dia mahukan
keintiman dengan anda
. Perhatikan bahasa badan dan tindakannya.

Adakah dia mula bermain-main mata atau sering menyentuh anda dengan penuh kasih sayang?

Petunjuk ini mungkin berbeza-beza bagi setiap orang. Tetapi semakin anda mengenali pasangan anda, maka anda juga akan semakin kenal isyarat yang sering si dia berikan.

Namun perlu diingat,
komunikasi yang jelas
 adalah penting dalam perhubungan.

Jika anda tidak begitu pasti bahasa tubuh daripada si suami, mungkin anda perlu bertanya kepadanya dengan cara yang romantik.

#2.
Tanda suami mahu bersama
: Kuasa sentuhan

Sentuhan boleh dikatakan sebagai bahasa cinta yang kuat dan jelas
1
. Ia boleh menjadi cara untuk meluahkan perasaan dan keinginan tanpa memerlukan kata-kata.

Jika suami kerap memulakan
hubungan fizikal
 atau meluahkan rasa sayang kepada anda, ini mungkin tanda bahawa dia sudah bersedia untuk melakukan hubungan intim
1
.

Sebagai respons kepada sentuhan suami, anda boleh menyampaikan perasaan anda juga menerusi sentuhan.

Belai lembut rambutnya, peluk atau
bermanja dengan suami
 anda boleh menjadi isyarat kesediaan dan minat anda untuk melakukan hubungan intim.

#3. Cipta suasana romantik

Cara terbaik untuk memupuk keintiman adalah dengan mencipta suasana yang betul.

Suasana romantik tidak semestinya hanya berkisar mengenai
gerakan yang hebat
 ketika berhubungan.

Kadangkala, perubahan suasana yang kecil dalam rumah juga boleh membangkitkan rasa sensual suami dan isteri.

Antaranya hidangan yang dimasak sendiri oleh isteri, pencahayaan ruangan yang romantik, atau bilik yang bersih dan kemas juga boleh mewujudkan suasana menenangkan.

Suasana seperti ini akan menjadikan anda berdua lebih santai dan bersedia untuk
saat-saat intim
.

#4. Hangatkan keintiman suami isteri dengan alat khusus

Selain
tanda suami mahu bersama
 di atas, mengekalkan kehangatan
hubungan intim
 mungkin memerlukan anda untuk bereksperimen dan mencuba perkara baharu.

Pernahkah anda cuba untuk menambah sentuhan yang menyeronokkan bersama pasangan menggunakan
kondom berperisa

seperti perisa strawberi atau coklat,
 atau mungkin kondom yang bertekstur?

Kondom seperti ini boleh menambah unsur kejutan dan sensasi, selain merangsang anda dan pasangan untuk lebih hangat ketika berhubungan
2
.

Selain itu, suami anda juga boleh cuba menggunakan alat seperti
cincin bergetar
, kerana ia boleh membantu mengekalkan ereksi dalam tempoh yang lebih lama.

Ini membuatkan detik intim bersama pasangan menjadi lebih panjang, selain lebih unik dan menjadi momen yang tidak dapat dilupakan
3
.

#5. Pelincir bantu lancarkan hubungan intim

Bahan pelincir
 mungkin sering dianggap sebagai bukan keperluan sewaktu berhubungan.

Namun ia sebenarnya boleh membantu meningkatkan pengalaman hubungan intim anda.

Bahan pelincir boleh
mengurangkan ketidakselesaan
 yang disebabkan oleh kekeringan pada alat kelamin, seperti masalah faraj kering
4
.

Selain itu, ia juga boleh membuatkan luncuran lebih lancar yang akan meningkatkan keseronokan sewaktu berhubungan
4
.

Pelincir ini boleh didapati dalam pelbagai pilihan; daripada jenis berbau wangi dan berperisa sehingga kepada jenis yang memberikan sensasi unik.

Menariknya, jenama syarikat gergasi pencegah kehamilan, Durex ada mengeluarkan pelincir
Massage 2 in 1.

Pelincir 2 dalam 1 ini bukan sahaja berfungsi melancarkan pergerakan sewaktu penetrasi dan mengelakkan kondom terkoyak atau bocor, tetapi juga boleh digunakan untuk urutan.

Ini sekali gus meningkatkan kepuasan sewaktu hubungan intim berlangsung.
Anda boleh memilih pelincir yang sesuai dengan keinginan dan keperluan anda.

Klik
di sini
 untuk maklumat lanjut tentang pelincir keluaran Durex.

Jangan abaikan keselamatan dan keselesaan

Di saat anda ingin mendapatkan keseronokan selepas melihat
tanda suami mahu bersama
, jangan sesekali mengabaikan soal keselamatan.

Penggunaan kondom
 sangat penting untuk
mencegah kehamilan
 yang tidak diingini dan melindungi daripada risiko penyakit jangkitan kelamin
5
.

Anda boleh memilih kondom nipis atau
‘Invisible’
 yang menawarkan perlindungan tanpa menjejaskan keseronokan bersama pasangan.

Kondom jenis ini boleh membantu menguatkan hubungan intim, kerana pemakaiannya masih mampu memberikan rasa ‘semula jadi’ kepada suami dan juga diri anda.

Klik
di sini
 untuk maklumat lanjut tentang kondom ‘Invisible’ keluaran Durex.

Kesimpulan

Mengekalkan hubungan intim yang sihat melibatkan
keseimbangan persefahaman
 antara kedua-dua suami dan juga isteri.

Ia berkisar soal keinginan, menghormati batas antara satu sama lain dan mengekalkan keseronokan dan keterujaan antara pasangan.

Bagi anda sebagai isteri, memahami
tanda suami mahu bersama
 dan
bahasa tubuh lelaki terangsang
 boleh menjadi kunci untuk menghangatkan kembali hubungan dengan si suami.

Dengan menambahkan elemen-elemen baharu, mengutamakan keselamatan dan memastikan keseronokan bersama, ia boleh menyumbang kepada hubungan suami isteri yang lebih erat dan sihat.


Tali Ikat Tangan Anak Untuk Keselamatan? Ini 8 Sebab Perlu Pakaikan Harness!

Berbanding di luar negara, tidak banyak ibu bapa di Malaysia yang menggunakan tali ikat tangan anak atau
child leash
 semasa berada di luar. Tetapi perlu ke memakaikan tali keselamatan untuk kanak-kanak ini?

Untuk mendapatkan lebih banyak info tentang Keibubapaan, sila dapatkannya
di sini.

Pemakaian tali ikat tangan anak

Child leash
 atau
child safety harness
 – kedua-duanya dipakaikan sama ada pada pergelangan tangan atau seperti beg pada anak yang berperanan untuk
menjaga keselamatan anak.

Pun begitu, pemakaian tali keselamatan untuk kanak-kanak ini di Malaysia mengundang pelbagai pendapat.

Ada yang menyokong penggunaannya dengan bertujuan untuk keselamatan yang mana ia dapat mencegah anak hilang daripada pandangan ibu bapa.

Namun, tidak kurang juga yang menganggap pemakaian peranti ini tidak sesuai seolah-olah menyekat
kebebasan si kecil.

Sekiranya sedang berkira-kira untuk menggunakannya, Hello Doktor akan memberikan 8 alasan untuk membantu anda membuat keputusan.

Perlu pemakaian tali keselamatan untuk kanak-kanak

Berikut antara 8 sebab anda perlu menggunakan tali ikat tangan anak ini:

8. Si kecil gemar berlari

Apabila anak sudah mula belajar berjalan, mereka tidak akan berhenti melakukannya. Mereka tidak akan mahu lagi diletakkan di
dalam kereta sorong
.

Keadaan ini secara tidak langsung menimbulkan isu buat ibu untuk membenarkan anak berjalan dan meneroka, tetapi dalam masa yang sama bimbangkan
keselamatan mereka
.

Jadi penggunaan
child leash
atau
safety harness
 pastinya pilihan terbaik.

7. Tali ikat tangan anak sesuai untuk yang berkeperluan khas

Anak berkeperluan khas seperti autisme,
Sindrom Down
,
ADHD dan lain-lain memerlukan lebih perhatian apabila berada di luar, bahkan risiko untuk terlibat dalam situasi bahaya adalah tinggi.

Tidak semua anak dengan keperluan khas ini sama, namun penggunaan peranti keselamatan ini pastinya membantu ibu bapa untuk menjaga mereka.

Tali keselamatan untuk kanak-kanak ini juga sangat membantu anak yang mengalami
masalah pendengaran
, terutamanya jika mereka gemar berjalan mendahului ibu bapa mereka.

6. Tali ikat tangan anak, sangat praktikal

Bukan sekadar untuk keselamatan tetapi ia juga praktikal, terutama
buat ibu bapa
 yang mempunyai ramai anak kecil mahukan anak kembar.

Kebanyakan anak kecil lebih sukakan kebebasan dan tidak gemar tangan mereka dipegang. Sudah tentu keadaan ini boleh mengundang bahaya.

Maka penggunaan tali ikat tangan anak ini sangat bagus dan praktikal untuk digunakan apabila berada di tempat awam. Peranti ini juga dapat
mengawal tingkah laku
 anak-anak.

5. Elakkan anak daripada gangguan pedofilia & penculikan

Penculikan anak kecil bukan perkara baharu dan ia boleh terjadi kepada sesiapa. Sama juga keadaannya dengan
masalah pedofilia
, kita tidak tahu mungkin anak sedang diperhatikan individu tidak bertanggungjawab ini.

Kedua-dua pemangsa ini mungkin menunggu masa untuk ‘merampas’ si kecil daripada kita.

Sudah tentu penggunaan tali keselamatan kanak-kanak ini pastinya dapat menghindari kejadian tidak diingini.

Bukankah mencegah sesuatu perkara itu lebih baik daripada menyesalinya di kemudian hari?

Baca juga:

4. Penggunaan tali ikat tangan anak bukan bermakna anda ibu bapa pemalas

Siapa kata ibu bapa yang menggunakan peranti keselamatan ini pemalas?

Sedangkan mereka masih meluangkan masa bersama anak-anak dan penggunaan peranti ini adalah untuk memastikan anak mereka sentiasa dalam keadaan selamat.

3. Mudahkan bersenam

Kecenderungan untuk anak mengalami
masalah obesiti
 pada masa kini, sangat tinggi.

Masalah itu boleh berlaku kepada si kecil anda jika mereka tidak diberikan peluang untuk bersenam atau melakukan aktiviti fizikal harian.

Jadi penggunaan peranti keselamatan ini pastinya cara terbaik untuk memastikan
anak dapat bersenam
 dalam keadaan selamat dan terkawal.

2. Tali ikat tangan anak, tidak sekat kebebasan si kecil

Setiap ibu bapa mahukan yang terbaik untuk anak-anak mereka, namun dalam masa yang sama tetap menitikberatkan aspek keselamatan. Maka penggunaan
child leash
 adalah pilihan terbaik.

Anak masih bebas meneroka
 dalam jarak yang selamat mengikut kepanjangan tali keselamatan dan ibu bapa boleh berada dalam keadaan tenang untuk membiarkan anak bermain.

1. Tali ikat tangan anak, terpulang pada ibu bapa

Kebanyakan ibu bapa tidak mahu menggunakan
child leash
 atau
child safety harness
 kerana bimbang dengan ‘cakap-cakap’ individu sekeliling.

Tetapi hakikatnya, jika apa yang dilakukan adalah untuk keselamatan anak-anak, maka anda tidak perlu risaukan tentang pandangan orang lain.

Selagi ia tidak membahayakan anak, maka lakukanlah apa sahaja demi keselamatan mereka. Usah berasa malu atau bimbang.

Anda lebih mengenali anak-anak daripada individu lain; perangai dan tingkah laku semasa dalam emosi yang baik dan juga
semasa meragam
.

Pilihan sama ada mahu menggunakan tali keselamatan untuk kanak-kanak atau tidak adalah di tangan anda.

Jika berasakan ia satu keperluan demi memastikan anak sentiasa dalam keadaan selamat, gunakan dan usah pedulikan pandangan orang.

Walau bagaimanapun, sekiranya berasakan anda mampu untuk mengawal anak-anak dan tidak perlu menggunakan peranti keselamatan ini, terpulang.